title: সূরা ক্বাফ

text: تَبْصِرَةً وَذِكْرَى لِكُلِّ عَبْدٍ مُّنِيبٍ


সূরা ক্বাফ


title: সূরা ক্বাফ

text: এটা জ্ঞান আহরণ ও স্মরণ করার মত ব্যাপার প্রত্যেক অনুরাগী বান্দার জন্যে।


title: সূরা ক্বাফ

text: وَنَزَّلْنَا مِنَ السَّمَاء مَاء مُّبَارَكًا فَأَنبَتْنَا بِهِ جَنَّاتٍ وَحَبَّ الْحَصِيدِ


title: সূরা ক্বাফ

text: আমি আকাশ থেকে কল্যাণময় বৃষ্টি বর্ষণ করি এবং তদ্বারা বাগান ও শস্য উদগত করি, যেগুলোর ফসল আহরণ করা হয়।


title: সূরা ক্বাফ

text: وَالنَّخْلَ بَاسِقَاتٍ لَّهَا طَلْعٌ نَّضِيدٌ


title: সূরা ক্বাফ

text: এবং লম্বমান খর্জুর বৃক্ষ, যাতে আছে গুচ্ছ গুচ্ছ খর্জুর,


title: সূরা ক্বাফ

text: رِزْقًا لِّلْعِبَادِ وَأَحْيَيْنَا بِهِ بَلْدَةً مَّيْتًا كَذَلِكَ الْخُرُوجُ


title: সূরা ক্বাফ

text: বান্দাদের জীবিকাস্বরূপ এবং বৃষ্টি দ্বারা আমি মৃত জনপদকে সঞ্জীবিত করি। এমনিভাবে পুনরুত্থান ঘটবে।


title: সূরা ক্বাফ

text: كَذَّبَتْ قَبْلَهُمْ قَوْمُ نُوحٍ وَأَصْحَابُ الرَّسِّ وَثَمُودُ


title: সূরা ক্বাফ

text: তাদের পূর্বে মিথ্যাবাদী বলেছে নূহের সম্প্রদায়, কুপবাসীরা এবং সামুদ সম্প্রদায়।


title: সূরা ক্বাফ

text: وَعَادٌ وَفِرْعَوْنُ وَإِخْوَانُ لُوطٍ


title: সূরা ক্বাফ

text: আদ, ফেরাউন, ও লূতের সম্প্রদায়,


title: সূরা ক্বাফ

text: وَأَصْحَابُ الْأَيْكَةِ وَقَوْمُ تُبَّعٍ كُلٌّ كَذَّبَ الرُّسُلَ فَحَقَّ وَعِيدِ


title: সূরা ক্বাফ

text: বনবাসীরা এবং তোব্বা সম্প্রদায়। প্রত্যেকেই রসূলগণকে মিথ্যা বলেছে, অতঃপর আমার শাস্তির যোগ্য হয়েছে।


title: সূরা ক্বাফ

text: أَفَعَيِينَا بِالْخَلْقِ الْأَوَّلِ بَلْ هُمْ فِي لَبْسٍ مِّنْ خَلْقٍ جَدِيدٍ


title: সূরা ক্বাফ

text: আমি কি প্রথমবার সৃষ্টি করেই ক্লান্ত হয়ে পড়েছি? বরং তারা নতুন সৃষ্টির ব্যাপারে সন্দেহ পোষন করেছে।


title: সূরা ক্বাফ

text: وَلَقَدْ خَلَقْنَا الْإِنسَانَ وَنَعْلَمُ مَا تُوَسْوِسُ بِهِ نَفْسُهُ وَنَحْنُ أَقْرَبُ إِلَيْهِ مِنْ حَبْلِ الْوَرِيدِ


সূরা ক্বাফ


title: সূরা ক্বাফ

text: আমি মানুষ সৃষ্টি করেছি এবং তার মন নিভৃতে যে কুচিন্তা করে, সে সম্বন্ধেও আমি অবগত আছি। আমি তার গ্রীবাস্থিত ধমনী থেকেও অধিক নিকটবর্তী।


title: সূরা ক্বাফ

text: إِذْ يَتَلَقَّى الْمُتَلَقِّيَانِ عَنِ الْيَمِينِ وَعَنِ الشِّمَالِ قَعِيدٌ


title: সূরা ক্বাফ

text: যখন দুই ফেরেশতা ডানে ও বামে বসে তার আমল গ্রহণ করে।


title: সূরা ক্বাফ

text: مَا يَلْفِظُ مِن قَوْلٍ إِلَّا لَدَيْهِ رَقِيبٌ عَتِيدٌ


title: সূরা ক্বাফ

text: সে যে কথাই উচ্চারণ করে, তাই গ্রহণ করার জন্যে তার কাছে সদা প্রস্তুত প্রহরী রয়েছে।


title: সূরা ক্বাফ

text: وَجَاءتْ سَكْرَةُ الْمَوْتِ بِالْحَقِّ ذَلِكَ مَا كُنتَ مِنْهُ تَحِيدُ


title: সূরা ক্বাফ

text: মৃত্যুযন্ত্রণা নিশ্চিতই আসবে। এ থেকেই তুমি টালবাহানা করতে।


title: সূরা ক্বাফ

text: وَنُفِخَ فِي الصُّورِ ذَلِكَ يَوْمُ الْوَعِيدِ


title: সূরা ক্বাফ

text: এবং শিঙ্গায় ফুঁৎকার দেয়া হবে এটা হবে ভয় প্রদর্শনের দিন।


title: সূরা ক্বাফ

text: وَجَاءتْ كُلُّ نَفْسٍ مَّعَهَا سَائِقٌ وَشَهِيدٌ


title: সূরা ক্বাফ

text: প্রত্যেক ব্যক্তি আগমন করবে। তার সাথে থাকবে চালক ও কর্মের সাক্ষী।


title: সূরা ক্বাফ

text: لَقَدْ كُنتَ فِي غَفْلَةٍ مِّنْ هَذَا فَكَشَفْنَا عَنكَ غِطَاءكَ فَبَصَرُكَ الْيَوْمَ حَدِيدٌ


title: সূরা ক্বাফ

text: তুমি তো এই দিন সম্পর্কে উদাসীন ছিলে। এখন তোমার কাছ থেকে যবনিকা সরিয়ে দিয়েছি। ফলে আজ তোমার দৃষ্টি সুতীক্ষ্ন।


title: সূরা ক্বাফ

text: وَقَالَ قَرِينُهُ هَذَا مَا لَدَيَّ عَتِيدٌ


title: সূরা ক্বাফ

text: তার সঙ্গী ফেরেশতা বলবেঃ আমার কাছে যে, আমলনামা ছিল, তা এই।


title: সূরা ক্বাফ

text: أَلْقِيَا فِي جَهَنَّمَ كُلَّ كَفَّارٍ عَنِيدٍ


সূরা ক্বাফ


title: সূরা ক্বাফ

text: তোমরা উভয়েই নিক্ষেপ কর জাহান্নামে প্রত্যেক অকৃতজ্ঞ বিরুদ্ধবাদীকে,


title: সূরা ক্বাফ

text: مَّنَّاعٍ لِّلْخَيْرِ مُعْتَدٍ مُّرِيبٍ


title: সূরা ক্বাফ

text: যে বাধা দিত মঙ্গলজনক কাজে, সীমালঙ্ঘনকারী, সন্দেহ পোষণকারীকে।


title: সূরা ক্বাফ

text: الَّذِي جَعَلَ مَعَ اللَّهِ إِلَهًا آخَرَ فَأَلْقِيَاهُ فِي الْعَذَابِ الشَّدِيدِ


title: সূরা ক্বাফ

text: যে ব্যক্তি আল্লাহর সাথে অন্য উপাস্য গ্রহণ করত, তাকে তোমরা কঠিন শাস্তিতে নিক্ষেপ কর।


title: সূরা ক্বাফ

text: قَالَ قَرِينُهُ رَبَّنَا مَا أَطْغَيْتُهُ وَلَكِن كَانَ فِي ضَلَالٍ بَعِيدٍ


title: সূরা ক্বাফ

text: তার সঙ্গী শয়তান বলবেঃ হে আমাদের পালনকর্তা, আমি তাকে অবাধ্যতায় লিপ্ত করিনি। বস্তুতঃ সে নিজেই ছিল সুদূর পথভ্রান্তিতে লিপ্ত।


title: সূরা ক্বাফ

text: قَالَ لَا تَخْتَصِمُوا لَدَيَّ وَقَدْ قَدَّمْتُ إِلَيْكُم بِالْوَعِيدِ


title: সূরা ক্বাফ

text: আল্লাহ বলবেনঃ আমার সামনে বাকবিতন্ডা করো না আমি তো পূর্বেই তোমাদেরকে আযাব দ্বারা ভয় প্রদর্শন করেছিলাম।


title: সূরা ক্বাফ

text: مَا يُبَدَّلُ الْقَوْلُ لَدَيَّ وَمَا أَنَا بِظَلَّامٍ لِّلْعَبِيدِ


title: সূরা ক্বাফ

text: আমার কাছে কথা রদবদল হয় না এবং আমি বান্দাদের প্রতি জুলুমকারী নই।


title: সূরা ক্বাফ

text: يَوْمَ نَقُولُ لِجَهَنَّمَ هَلِ امْتَلَأْتِ وَتَقُولُ هَلْ مِن مَّزِيدٍ


title: সূরা ক্বাফ

text: যেদিন আমি জাহান্নামকে জিজ্ঞাসা করব; তুমি কি পূর্ণ হয়ে গেছ? সে বলবেঃ আরও আছে কি?


title: সূরা ক্বাফ

text: وَأُزْلِفَتِ الْجَنَّةُ لِلْمُتَّقِينَ غَيْرَ بَعِيدٍ


title: সূরা ক্বাফ

text: জান্নাতকে উপস্থিত করা হবে খোদাভীরুদের অদূরে।


title: সূরা ক্বাফ

text: هَذَا مَا تُوعَدُونَ لِكُلِّ أَوَّابٍ حَفِيظٍ


সূরা ক্বাফ


title: সূরা ক্বাফ

text: তোমাদের প্রত্যেক অনুরাগী ও স্মরণকারীকে এরই প্রতিশ্রুতি দেয়া হয়েছিল।


title: সূরা ক্বাফ

text: مَنْ خَشِيَ الرَّحْمَن بِالْغَيْبِ وَجَاء بِقَلْبٍ مُّنِيبٍ


title: সূরা ক্বাফ

text: যে না দেখে দয়াময় আল্লাহ তা’আলাকে ভয় করত এবং বিনীত অন্তরে উপস্থিত হত।


title: সূরা ক্বাফ

text: ادْخُلُوهَا بِسَلَامٍ ذَلِكَ يَوْمُ الْخُلُودِ


title: সূরা ক্বাফ

text: তোমরা এতে শান্তিতে প্রবেশ কর। এটাই অনন্তকাল বসবাসের জন্য প্রবেশ করার দিন।


title: সূরা ক্বাফ

text: لَهُم مَّا يَشَاؤُونَ فِيهَا وَلَدَيْنَا مَزِيدٌ


title: সূরা ক্বাফ

text: তারা তথায় যা চাইবে, তাই পাবে এবং আমার কাছে রয়েছে আরও অধিক।


title: সূরা ক্বাফ

text: وَكَمْ أَهْلَكْنَا قَبْلَهُم مِّن قَرْنٍ هُمْ أَشَدُّ مِنْهُم بَطْشًا فَنَقَّبُوا فِي الْبِلَادِ هَلْ مِن مَّحِيصٍ


title: সূরা ক্বাফ

text: আমি তাদের পূর্বে বহু সম্প্রদায়কে ধ্বংস করেছি, তারা এদের অপেক্ষা অধিক শক্তিশালী ছিল এবং দেশে-বিদেশে বিচরণ করে ফিরত। তাদের কোন পলায়ন স্থান ছিল না।


title: সূরা ক্বাফ

text: إِنَّ فِي ذَلِكَ لَذِكْرَى لِمَن كَانَ لَهُ قَلْبٌ أَوْ أَلْقَى السَّمْعَ وَهُوَ شَهِيدٌ


title: সূরা ক্বাফ

text: এতে উপদেশ রয়েছে তার জন্যে, যার অনুধাবন করার মত অন্তর রয়েছে। অথবা সে নিবিষ্ট মনে শ্রবণ করে।


title: সূরা ক্বাফ

text: وَلَقَدْ خَلَقْنَا السَّمَاوَاتِ وَالْأَرْضَ وَمَا بَيْنَهُمَا فِي سِتَّةِ أَيَّامٍ وَمَا مَسَّنَا مِن لُّغُوبٍ


title: সূরা ক্বাফ

text: আমি নভোমন্ডল, ভূমন্ডল ও এতদুভয়ের মধ্যবর্তী সবকিছু ছয়দিনে সৃষ্টি করেছি এবং আমাকে কোনরূপ ক্লান্তি স্পর্শ করেনি।


title: সূরা ক্বাফ

text: فَاصْبِرْ عَلَى مَا يَقُولُونَ وَسَبِّحْ بِحَمْدِ رَبِّكَ قَبْلَ طُلُوعِ الشَّمْسِ وَقَبْلَ الْغُرُوبِ


title: সূরা ক্বাফ

text: অতএব, তারা যা কিছু বলে, তজ্জন্যে আপনি ছবর করুন এবং, সূর্যোদয় ও সূর্যাস্তের পূর্বে আপনার পালনকর্তার সপ্রশংস পবিত্রতা ঘোষণা করুন।


title: সূরা ক্বাফ

text: وَمِنَ اللَّيْلِ فَسَبِّحْهُ وَأَدْبَارَ السُّجُودِ


সূরা ক্বাফ


title: সূরা ক্বাফ

text: রাত্রির কিছু অংশে তাঁর পবিত্রতা ঘোষণা করুন এবং নামাযের পশ্চাতেও।


title: সূরা ক্বাফ

text: وَاسْتَمِعْ يَوْمَ يُنَادِ الْمُنَادِ مِن مَّكَانٍ قَرِيبٍ


title: সূরা ক্বাফ

text: শুন, যে দিন এক আহবানকারী নিকটবর্তী স্থান থেকে আহবান করবে।


title: সূরা ক্বাফ

text: يَوْمَ يَسْمَعُونَ الصَّيْحَةَ بِالْحَقِّ ذَلِكَ يَوْمُ الْخُرُوجِ


title: সূরা ক্বাফ

text: যেদিন মানুষ নিশ্চিত সেই ভয়াবহ আওয়াজ শুনতে পাবে, সেদিনই পুনরত্থান দিবস।


title: সূরা ক্বাফ

text: إِنَّا نَحْنُ نُحْيِي وَنُمِيتُ وَإِلَيْنَا الْمَصِيرُ


title: সূরা ক্বাফ

text: আমি জীবন দান করি, মৃত্যু ঘটাই এবং আমারই দিকে সকলের প্রত্যাবর্তন।


title: সূরা ক্বাফ

text: يَوْمَ تَشَقَّقُ الْأَرْضُ عَنْهُمْ سِرَاعًا ذَلِكَ حَشْرٌ عَلَيْنَا يَسِيرٌ


title: সূরা ক্বাফ

text: যেদিন ভূমন্ডল বিদীর্ণ হয়ে মানুষ ছুটাছুটি করে বের হয়ে আসবে। এটা এমন সমবেত করা, যা আমার জন্যে অতি সহজ।


title: সূরা ক্বাফ

text: نَحْنُ أَعْلَمُ بِمَا يَقُولُونَ وَمَا أَنتَ عَلَيْهِم بِجَبَّارٍ فَذَكِّرْ بِالْقُرْآنِ مَن يَخَافُ وَعِيدِ


title: সূরা ক্বাফ

text: তারা যা বলে, তা আমি সম্যক অবগত আছি। আপনি তাদের উপর জোরজবরকারী নন। অতএব, যে আমার শাস্তিকে ভয় করে, তাকে কোরআনের মাধ্যমে উপদেশ দান করুন।


title: ইন্টারপোল

text: ইন্টারপোল বা ইন্টারন্যাশনাল ক্রিমিনাল পুলিশ অর্গানাইজেশন () একটি আন্তর্জাতিক সংস্থা যার প্রধান কাজ আন্তর্জাতিক পুলিশকে সহায়তা করা। এটি ১৯২৩ সালে ইন্টারন্যাশনাল ক্রিমিনাল পুলিশ কমিশন নামে প্রতিষ্ঠিত হয় এবং ১৯৫৬ সালে বর্তমানের নামে পরিবর্তিত হয়। ইন্টারপোলের বর্তমান সদস্য ১৯২টি দেশ এবং এই সদস্যরাই বাৎসরিক চাদার মাধ্যমে ৫৯ মিলিয়ন ডলারের বাৎসরিক খরচ নির্বাহ করে। এর প্রধান দপ্তর লিয়োঁ, ফ্রান্স-এ। এটি জাতিসংঘ-এর পর দ্বিতীয় বৃহত্তম আন্তর্জাতিক সংস্থা।


title: ইন্টারপোল

text: সাব-সংস্থা "ইটালিকে" দেখানো হলঃ


title: ইন্টারপোল

text: যে সব দেশগুলো ইন্টারপোলের সদস্য নয় তা নিন্মে দেখানো হলঃ


title: খয়েরি-ডানা পাপিয়া

text: খয়েরি-ডানা পাপিয়া বা খয়রাপাখ পাপিয়া, পাপিয়া পাখির মধ্যে সবচেয়ে বড় জাতের পাখি। বাংলাদেশে ১২ জাতের পাপিয়ার মধ্যে এরা সবচেয়ে বড। বাংলাদেশে এরা পরিযায়ী পাখি।


title: খয়েরি-ডানা পাপিয়া

text: এরা শুধু দৈর্ঘ্যেই অনন্য নয়, রঙিন ডানা, খাড়া ঝুঁটি এবং লম্বা-চওড়া লেজও এদের সৌন্দর্য্য অনেকখানি বাড়িয়ে দিয়েছে।


title: খয়েরি-ডানা পাপিয়া

text: বর্ষাকাল, খয়েরি-ডানা পাপিয়ার প্রজননকাল। এরা গোপনে অন্য পাখির বাসায় ডিম পাড়ে। বাংলাদেশে ১২ প্রজাতির পাপিয়ার সব কটিই আড়ালে থাকে, পোকা ধরে খায় এবং অপরের বাসায় ডিম পাড়ে। বউ-কথা-কও পাপিয়া, করুণ পাপিয়া ও পাকরা পাপিয়া লোকালয়ের কাছে আসে বলে অনেকে এদের কথা জানেন। কিন্তু বাকি নয় জাতের পাপিয়া সচরাচর বনে বাস করে বলে সাধারণ্যের নজরে পড়ে না।


title: খয়েরি-ডানা পাপিয়া

text: মে-আগস্ট মাসের প্রজনন-মৌসুমে বাংলাদেশে খয়েরি-ডানা পাপিয়ার দেখা মেলে। তার আগে-পরে মেলে না বলে ধরে নেয়া হয়, পাখিটি বাংলাদেশে প্রজনন-পরিযায়ী। এদেশে এদের সম্পর্কে তথ্যও রয়েছে খুব কম।


title: খয়েরি-ডানা পাপিয়া

text: খয়েরি-ডানা পাপিয়া দক্ষিণ ও দক্ষিণ-পূর্ব এশিয়াতেই বাস করে। বাংলাদেশ ছাড়া মাত্র নয়টি দেশে এর দেখা মেলে। কিন্তু পাখিটি কোথায় স্থায়ী আর কোথায় পরিযায়ী, তা অনেকটা অজানা। শ্রীলঙ্কা, ভারত ও ভিয়েতনামের উত্তরাঞ্চলে সারা বছর এবং বাংলাদেশ, নেপাল ও তার পুর্বদিকের পাঁচটি দেশে শুধু গ্রীষ্মে পাখিটিকে দেখা গেছে।


title: গুটিবসন্ত

text: গুটিবসন্ত () মানবদেহের একটি ছোয়াচে রোগের নাম - এটি শুধু মানুষেরই হয়ে থাকে। ভ্যারিওলা মেজর বা ভ্যারিওলা মাইনর নামের দুই প্রজাতির ভাইরাসের যেকোন একটির সংক্রমনে এই রোগ হয়।


title: মোড়কজাত এবং লেবেল করন

text: মোড়কজাত করন হল কোন উৎপাদিত বস্তুকে বিক্রয়, সংরক্ষণ বা বিতরনের জন্য মোড়ক বদ্ধ করার বিজ্ঞান, প্রযুক্তি এবং শিল্প। এর সাথে মোড়কের নকশা, উৎপাদন, পণ্যের মূল্যায়ন ইত্যাদি বিষয়গুলোও জড়িত। মোড়কজাত করন কে বলা যায় পরিবহন, সংরক্ষণ, বিতড়ন, বিক্রয় ও ব্যবহার এর সমন্বিত ব্যবস্থা। মোড়কে কোন উৎপাদিত বস্তুকে ভরা হয় কারণ এটি বস্তুটিকে বাহ্যিক আঘাত থেকে রক্ষা করে, সংরক্ষণ করে,মধ্যস্থ বস্তুর বিষয়ে প্রয়োজনীয় তথ্য বহন করে, পরিবহন করে এবং বিক্রয়ের জন্য প্রস্তুত করে। মোড়কজাতকরনের সাথে দেশের সরকারি নীতি, ব্যবসা, বিভিন্ন প্রতিষ্ঠান, কারখানা এবং ব্যক্তিগত ব্যবহার জড়িত।


title: মোড়কজাত এবং লেবেল করন

text: লেবেল করন হল মোড়কের গায়ে লিখিত, বৈদ্যুতিক বা দৃশ্যমান কোন তথ্য লেখার ব্যবস্থা। এটি ঐ পণ্য বহন ও ব্যবহারকারীদের জন্য প্রয়োজনীয় তথ্য বহন করে।


title: মোড়কজাত এবং লেবেল করন

text: মোড়কজাত এবং লেবেল করনের বেশ কিছু গুরুত্বপূর্ণ লক্ষ্য রয়েছে --


title: গঙ্গার জল বণ্টন

text: গঙ্গার জল বণ্টন বাংলাদেশ ও ভারত রাষ্ট্রদ্বয়ের বৈদেশিক সম্পর্কের একটি দীর্ঘকালীন ইস্যু। এই ইস্যুটি উত্তর ভারত ও বাংলাদেশের মধ্য দিয়ে প্রবাহিত গঙ্গা নদীর জলসম্পদের সঠিক বণ্টন ও উন্নয়ন সম্পর্কিত। সুদীর্ঘ ৩৫ বছর ধরে গঙ্গার জল বণ্টন নিয়ে উভয় রাষ্ট্রের মধ্যে বিবাদ উপস্থিত হয়েছে। একাধিক বৈদেশিক চুক্তি ও আলোচনা সত্ত্বেও এর কোনো সুষ্ঠু সমাধান সম্ভব হয়নি।


title: গঙ্গার জল বণ্টন

text: যদিও ১৯৯৬ সালের ১২ ডিসেম্বর নতুন দিল্লিতে ভারতের প্রধানমন্ত্রী এইচ. ডি. দেবেগৌড়া ও বাংলাদেশের প্রধানমন্ত্রী শেখ হাসিনা ওয়াজেদ একটি সামগ্রিক বৈদেশিক চুক্তি সাক্ষর করেন। এই চুক্তিটি ছিল বাংলাদেশকে ন্যূনতম জলসরাবরাহের গ্যারান্টি সহ ৩০ বছরের জলবণ্টন চুক্তি। উল্লেখ্য, গঙ্গার নিম্ন অববাহিকায় বাংলাদেশের অধিকার স্বীকৃত।


title: গঙ্গার জল বণ্টন

text: উত্তর ভারতের সমভূমি থেকে নেমে এসে গঙ্গা নদী ভারত ও বাংলাদেশ রাষ্ট্রের সীমান্ত ধরে ১২৯ কিলোমিটার এবং তারপর বাংলাদেশের মধ্যে ১১৩ কিলোমিটার পথ অতিক্রম করেছে। মুর্শিদাবাদ জেলার ধুলিয়ানের কাছে গঙ্গার প্রথম শাখানদী ভাগীরথী উৎপন্ন হয়েছে। উল্লেখ্য, পশ্চিমবঙ্গের দক্ষিণাঞ্চলে এই নদীই আবার হুগলি নদী নামে পরিচিত। ১৯৭৪ সালে বাংলাদেশ সীমান্ত থেকে ১০ কিলোমিটার দূরে ফারাক্কা বাঁধ নির্মিত হয়। এই বাঁধ গঙ্গার জলের প্রবাহকে নিয়ন্ত্রিত করে এবং হুগলি নদীর নাব্যতা রক্ষার উদ্দেশ্যে কিছু পরিমাণ জল একটি ফিডার খালের সাহায্যে ভাগীরথী নদীর দিকে প্রবাহিত করা হতে থাকে।


title: গঙ্গার জল বণ্টন

text: বাংলাদেশে প্রবেশ করে ব্রহ্মপুত্রের বৃহত্তম শাখানদী যমুনা নদীর সঙ্গে মিলিত হবার পূর্বে গঙ্গা নদী পদ্মা নাম ধারণ করেছে। আরও ভাটিতে গঙ্গা ব্রহ্মপুত্রের দ্বিতীয় বৃহত্তম শাখানদী মেঘনার সঙ্গে মিলিত হয়ে মেঘনা নাম ধারণ করেছে এবং মেঘনার মোহনায় প্রবেশ করেছে। ৩৫০ কিলোমিটার প্রস্থবিশিষ্ট এই মোহনার মাধ্যমে গঙ্গা বঙ্গোপসাগরে মিলিত হয়েছে। উল্লেখ্য, ভারত থেকে ৫৪টি নদী বাংলাদেশে প্রবেশ করেছে।


title: গঙ্গার জল বণ্টন

text: ১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি সাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘুর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়।


title: গঙ্গার জল বণ্টন

text: ফারাক্কা বাঁধ পশ্চিমবঙ্গের মুর্শিদাবাদ জেলায় বাংলাদেশ সীমান্ত থেকে ১০ কিলোমিটার (৬.২ মাইল) দূরে অবস্থিত একটি বাঁধ। এই বাঁধের মাধ্যমে ভারত গঙ্গার জল নিয়ন্ত্রিত করে থাকে। ১৯৫০ ও ১৯৬০-এর দশকে পলি জমে হুগলি নদীর নাব্যতা হ্রাস পেতে শুরু করলে কলকাতা বন্দর গভীর সমস্যার সম্মুখীন হয়। এই সমস্যা সমাধানে শুষ্ক মৌসুমে (জানুয়ারি-জুন মাস) গঙ্গার জল হুগলি নদীর অভিমুখে প্রবাহিত করে পলি দূর করার জন্য এই বাঁধ নির্মিত হয়। বাংলাদেশ দাবি করে, ভারতে এইভাবে নদীর জলপ্রবাহের অভিমুখ পরিবর্তনের ফলে বাংলাদেশের নদীগুলি শুকিয়ে যাচ্ছে। ১৯৭৪ সালের মে মাসে ফারাক্কা বাঁধ চালু করার আগে জলবণ্টন ইস্যুর সমাধানে একটি যৌথ ঘোষণাপত্র জারি করা হয়। এরপর ১৯৭৫ সালে একটি অন্তর্বর্তী চুক্তির মাধ্যমে ভারত স্বল্পমেয়াদের জন্য বাঁধের ফিডার খালটি চালু করার অনুমতি পায়।


title: গঙ্গার জল বণ্টন

text: অবশ্য, শেখ মুজিবুর রহমান হত্যাকাণ্ড ও বাংলাদেশে সেনাশাসন প্রতিষ্ঠার পর দুই রাষ্ট্রের মধ্যে দূরত্ব সৃষ্টি হলে ১৯৭৬ সালের সেপ্টেম্বর মাসে ভারত সকল প্রকার আলাপ-আলোচনা বন্ধ করে দেয়। জোট নিরপেক্ষ আন্দোলনের একটি শীর্ষ সম্মেলনে এবং ৩১তম জাতিসংঘ সাধারণ সভার বৈঠকে ভারতে একতরফা পদক্ষেপের প্রতিবাদ জানায় বাংলাদেশ। অন্যান্য রাষ্ট্র ও জাতিসংঘের পরামর্শক্রমে ভারত ও বাংলাদেশ পুনরায় আলোচনা শুরু করলেও, তা থেকে কোনো সমাধানসূত্র পাওয়া সম্ভব হয় না।


title: গঙ্গার জল বণ্টন

text: ১৯৭৭ সালে ভারতের তদনীন্তন প্রধানমন্ত্রী মোরারজি দেশাই ও বাংলাদেশের তদনীন্তন রাষ্ট্রপতি জিয়াউর রহমানের শাসনকালে দুদেশের বৈদেশিক সম্পর্কের উন্নতি ঘটে। উক্ত দুই নেতা সেই বছর একটি পাঁচ বছরের জলবণ্টন চুক্তি সাক্ষর করেন। কিন্তু ১৯৮২ সালে সেই চুক্তির মেয়াদ উত্তীর্ণ হওয়ার পর তার আর পুনর্নবীকরণ করা হয়নি।


title: গঙ্গার জল বণ্টন

text: ১৯৮২ সালের ৪ অক্টোবর বাংলাদেশের তদনীন্তন রাষ্ট্রপতি হুসেইন মোহাম্মদ এরশাদ ভারতের সঙ্গে দুই বছরের জলবণ্টন নিয়ে একটি মেমোরান্ডাম অফ আন্ডারস্ট্যান্ডিং (মউ) সাক্ষর করেন। ১৯৮৫ সালের ২২ নভেম্বর আরও একটি মউ সাক্ষরিত হয়। তবে প্রবাহিত জলের পরিমাপ বৃদ্ধি নিয়ে কোনো চুক্তি সাক্ষরিত হয়নি। ভারতও চুক্তি সম্প্রসারিত করতে অস্বীকার করে। ১৯৯৩ সালের শুখা মরশুমে বাংলাদেশের দিকে জলপ্রবাহ পূর্বের ৩৪,৫০০ কিউসেকের বদলে কমিয়ে ১০,০০০ কিউসেক করে দেওয়া হয়। বাংলাদেশ জাতিসংঘ সাধারণ সভা এবং সাউথ এশিয়ান এসোসিয়েশন ফর রিজিওনাল কো-অপারেশনে (সার্ক) বিষয়টি আন্তর্জাতিক স্তরে উন্নীত করতে চেষ্টা করে। কিন্তু তাতেও বিশেষ ফল হয় না।


title: গঙ্গার জল বণ্টন

text: ১৯৯৬ সালে শেখ মুজিবুর রহমানের কন্যা শেখ হাসিনা ওয়াজেদের নেতৃত্বে আওয়ামী লীগ সরকার গঠিত হলে দুই দেশের বৈদেশিক সম্পর্কে উল্লেখযোগ্য উন্নতি সাধিত হয়। ১৯৯৬ সালের ১২ ডিসেম্বর উভয় দেশের নেতৃত্ব নতুন দিল্লিতে মিলিত হয়ে একটি ৩০ বছরের সামগ্রিক চুক্তি সাক্ষর করেন। এই চুক্তি অনুযায়ী ১ জানুয়ারি থেকে ৩১ মে পর্যন্ত ফারাক্কা থেকে দুই দেশের মধ্যে জল বণ্টন করা হতে থাকে। পূর্ববর্তী ৪০ বছরের গড় মাত্রা অনুযায়ী ভারত গঙ্গার জলের ভাগ পেতে থাকে। যে কোনো সংকটের সময় বাংলাদেশকে ৩৫,০০০ কিউসেক জল সরবরাহ করার গ্যারান্টিও দেওয়া হয়।


title: গঙ্গার জল বণ্টন

text: গঙ্গার জলের দীর্ঘকালীন বণ্টনব্যবস্থা ও অন্যান্য সাধারণ নদীগুলি ক্ষেত্রে একই রকমের জলবণ্টন ব্যবস্থা কার্যকরী করার জন্যও উভয় দেশের মধ্যে চুক্তি সাক্ষরিত হয়। এই চুক্তির ফলে ভারতের গঙ্গার জলপ্রবাহ নিয়ন্ত্রণ এবং গঙ্গার নিম্ন অববাহিকায় বাংলাদেশের অধিকার সহ জলের সমান ভাগ পাওয়ার অধিকার – দুইই প্রতিষ্ঠিত হয়। উভয় রাষ্ট্রই জলসম্পদ উন্নয়নের ক্ষেত্রে পারস্পরিক সহযোগিতা সুনিশ্চিত করার কথা বলে। এই চুক্তির ফলে কুষ্ঠিয়া ও গড়াই-মধুমতী নদীর উপর বাঁধ ও সেচপ্রকল্প পারমিট পায়। এই প্রকল্পের উদ্দেশ্য বাংলাদেশের দক্ষিণ-পশ্চিমাঞ্চলের জেলাগুলিতে জল সরবরাহ এবং বঙ্গোপসাগরের লবনাক্ত জলের প্রকোপ থেকে সুন্দরবনের ম্যানগ্রোভ অরণ্যকে রক্ষা করা।


title: গঙ্গার জল বণ্টন

text: ১৯৯৬ সালের চুক্তি বাংলাদেশ-ভারত বৈদেশিক সম্পর্কের দীর্ঘদিনের টানাপোড়েন হ্রাস করে। তবে আওয়ামী লীগের প্রধান প্রতিপক্ষ বাংলাদেশ জাতীয়তাবাদী দল (বিএনপি) এই চুক্তির তীব্র বিরোধিতা করে। বিএনপি ভারত-বিরোধী দল হিসেবে পরিচিত। তবে ২০০১ সালে ক্ষমতায় এসে বিএনপি এই চুক্তি ভঙ্গ করেনি। বিএনপি সহ বাংলাদেশের কয়েকটি রাজনৈতিক দল অভিযোগ করে যে, ভারত অনৈতিকভাবে বাংলাদেশকে কম জল সরবরাহ করে বঞ্চিত করছে। অপর দিকে ভারতের পক্ষ থেকে দাবি করা হয়, জলবণ্টনের ফলে অনেক সময়ই কলকাতা বন্দর ও ফারাক্কা তাপবিদ্যুৎ কেন্দ্র চালানোর মতো জল পাওয়া যায় না।


title: গঙ্গার জল বণ্টন

text: অন্যদিক থেকে, পরিবেশবিদেরা ফারাক্কা থেকে জলের প্রবাহ নিয়ন্ত্রণের ফলে পরিবেশের উপর এর বিরূপ প্রভাবের কথা উল্লেখ করেছেন। উচ্চ বদ্বীপে বৃক্ষনিধন ও নদীর ক্ষয়ের ফলে নিম্ন বদ্বীপে বছরে প্রায় ২০ লক্ষ টন পলি সঞ্চিত হচ্ছে। লবনাক্ততা বৃদ্ধির ফলে মরুভবনেরও আশঙ্কা দেখা দিচ্ছে। বাংলাদেশেও জলপ্রবাহ নিয়ন্ত্রণের ফলে নদীর জলে লবনাক্ততা বৃদ্ধি পাচ্ছে। ফলে মৎস্য উৎপাদন ও নৌচলাচল ক্ষতিগ্রস্থ হচ্ছে; জলের মান নিম্নগামী হচ্ছে এবং জনস্বাস্থ্যেও তার বিরূপ প্রভাব পড়ছে। হুগলি নদী ও কলকাতা বন্দরের ক্ষেত্রেও এই ধরনের পলিস্তর বিরূপ প্রভাব বিস্তার করছে বলে মনে করা হচ্ছে।


title: অর্জুন (গোয়েন্দা চরিত্র)

text: অর্জুন হল সমরেশ মজুমদার সৃষ্ট বাংলা সাহিত্যের একটি জনপ্রিয় গোয়েন্দা চরিত্র। অর্জুন সিরিজের প্রথম বই "খুনখারাপি" প্রকাশিত হয় ১৯৮৪ সালে। এই সিরিজের প্রধান পটভূমি উত্তরবঙ্গ। অর্জুনের বাড়ি জলপাইগুড়ি শহরে। তবে উত্তরবঙ্গের বাইরে, এমনকি বিদেশেও অর্জুনের কয়েকটি অভিযান রয়েছে। অর্জুনের গুরু প্রাক্তন গোয়েন্দা অমল সোম। এছাড়াও আছেন মজাদার চরিত্র মেজর এবং বিষ্টুসাহেব যারা প্রায়শই অর্জুনের সংগী হয়েছেন বিভিন্ন অভিযানে। অর্জুন নিজের গোয়েন্দা পরিচয় পছন্দ করেনা। সত্যসন্ধানী বলে থাকে।


title: অর্জুন (গোয়েন্দা চরিত্র)

text: খুনখারাপি ও সীতাহরণ রহস্য এই দুই গ্রন্থের গল্প নিয়ে 'কালিম্পঙে অর্জুন' সিনেমা নির্মিত হয়। এছাড়াও 'দেড়দিন' অবলম্বনে হিন্দি টেলিসিরিয়াল 'জংগল কি গ্যাহেরাই মে' পরিবেশিত হয় ছোটপর্দায়।


title: জিহাদ

text: জিহাদ (), যার অর্থ সংগ্রাম; কোনো নির্দিষ্ট উদ্দেশ্য লাভের জন্য সমগ্র শক্তি নিয়োগ করাকে বোঝানো হয়। তবে সচরাচর ইসলামী পারিভাষিক অর্থে 'জিহাদ' কথাটি ব্যবহৃত হয়ে থাকে। কুরআনে জিহাদের কথা ৪১ বার উল্লেখ করা হয়েছে যেখানে "আল্লাহের পথে সংগ্রাম করা" অর্থে 'জিহাদ' কথাটি ব্যবহৃত হয়েছে। জিহাদের সাথে জড়িত ব্যক্তিকে মুজাহিদ বলা হয়। জিহাদকে মুসলিম ধর্মাবলম্বীদের গুরুত্বপূর্ণ দায়িত্ব হিসাবে গণ্য করা হয়।


title: জিহাদ

text: প্রাচ্য বিশেষজ্ঞ বার্নার্ড লুইসের মতে কুরআন ও হাদীসের অধিকাংশ জায়গাতেই জিহাদ শব্দটি ধর্মযুদ্ধ অর্থে ব্যবহৃত হয়েছে। তবে সহীহ মুসলিমের ব্যাখ্যা দিতে গিয়ে ইসলামী পণ্ডিত ইয়াহিয়া ইবন শরাফ আল-নাদভী বলেছেন, (জিহাদ অর্থ) "সমাজের সবার সামগ্রিক দায়িত্ব হলো ন্যায্য প্রতিবাদে অংশ নেয়া, ধর্মের সমস্যা দূর করা, স্রষ্টার আইনের কথা জানা, ন্যায়কে প্রতিষ্ঠা করা ও অন্যায়কে দূর করা।". কুরআন ও হাদীসের ব্যাখ্যা অনুযায়ী স্থানভেদে জিহাদ তিন রূপ হতে পারেঃ (ক) পাপ থেকে বেঁচে থাকার জন্য স্বীয় কৃপ্রবৃত্তির বিরূদ্ধে জিহাদ, (খ) মুসলিম সমাজকে উন্নয়নের সংগ্রাম, এবং (গ) যুদ্ধক্ষেত্রে সংগ্রাম।


title: জিহাদ

text: মুসলমানদের পবিত্র ধর্মগ্রন্থ আল কুরআনে জিহাদকে মুসলমানদের জন্য একটি 'কর্তব্য' বলে উল্লেখ করা হয়েছে; সেখানে 'হারব' বা 'যুদ্ধ' শব্দ ব্যবহার না করে 'জিহাদ' শব্দটি ব্যবহার করা হয়েছে। ইসলাম ধর্মে জিহাদ শব্দটি ব্যাপক অর্থ বহন করে। সংক্ষেপে বলা যায়, "সমগ্র মানবজাতির সমাজ ব্যবস্থার আমূল পরিবর্তন সাধন করে ইসলামের নিজস্ব মতাদর্শ অনুসারে নতুন করে ঢেলে সাজানোর লক্ষ্যে চেষ্টা, সংগ্রাম ও চূড়ান্ত শক্তি প্রয়োগের নামই হলো জিহাদ"। বিশেষ কোনো জাতির হাত থেকে ক্ষমতা কেড়ে নিয়ে অন্য কোনো বিশেষ জাতির হাতে তুলে দেয়া ইসলামের লক্ষ্য নয়। বরং এর লক্ষ্য এই যে, (ইসলামের ভাষ্যমতে,) সমগ্র মানবজাতির কল্যাণ সাধনের লক্ষ্যে ইসলামের পরিপূর্ণ আদর্শ দ্বারা সারা বিশ্বকে ঐশ্বর্যমন্ডিত করে তোলা। এ উদ্দেশ্যে বিপ্লব সৃষ্টির জন্য ইসলাম তার অনুসারীদেরকে চেষ্টা ও সংগ্রাম চালিয়ে যেতে বলে। এই ব্যাপক চেষ্টা, সংগ্রাম ও শক্তি প্রয়োগের সমষ্টিগত নামই হচ্ছে ‘জিহাদ’। মুখের ভাষা ও লেখনির সাহায্যে মানুষের মানসিকতা, চিন্তাধারা ও দৃষ্টিভংগিতে পরিবর্তন সাধন করা এবং তাদের মধ্যে ‘অন্তর্বিপ্লব’ সৃষ্টি করা জিহাদের একটি দিক। আবার তরবারি (সমরশক্তি) ব্যবহার করে 'অনৈসলামিক সমাজ ব্যবস্থা' নির্মূল করে নতুন 'সুবিচারমূলক ইসলামী সমাজ ব্যবস্থা' প্রতিষ্ঠা করাও জিহাদের একটি দিক। এপথে মেধা, অর্থ-সম্পদ, শারীরিক শক্তি সামর্থ নিয়োগ করাও জিহাদ। এখানে উল্লেখ্য যে, ইসলাম মনে করে, "মানবজাতির জন্য ইসলামী আদর্শই একমাত্র সঠিক ও উপযুক্ত জীবন-দর্শন"। দ্বাদশবাদী শিয়া মতাদর্শে জিহাদ, ধর্মের ১০টি রীতির একটি।


title: জিহাদ

text: আক্ষরিক ভাবে জিহাদ শব্দটির অর্থ হলো কোনো বিষয়ে সংগ্রাম করা। এই সংগ্রাম সশস্ত্র বা অহিংস, ধর্মীয় বা ধর্মনিরপেক্ষ, সব রকমেরই হতে পারে। যেমন, মহাত্মা গান্ধীর সত্যাগ্রহ আন্দোলনকে আরবি ভাষায় জিহাদ বলেই অভিহিত করা হয়। একইভাবে নারীমুক্তির আন্দোলনকেও আরবি ভাষার বিভিন্ন প্রকাশনায় জিহাদ বলা হয়।


title: জিহাদ

text: আরবের বাইরে জিহাদ শব্দটি বর্তমানে সশস্ত্র ও নিরস্ত্র সংগ্রাম - দুই রকমেরই অর্থে বর্তমানে ব্যবহৃত হয়। এটি ন্যায়নিষ্ঠ জীবনযাপন করে ইসলাম ধর্ম পালন এবং অন্যায় ও অত্যাচারের বিরুদ্ধে সংগ্রাম বোঝায়। জিহাদের দুই রকমের অর্থ্য করা একটি বিতর্কিত বিষয়। গ্যালাপ পরিচালিত একটি জরিপে দেখা গেছে, ইন্দোনেশিয়ার অধিকাংশ ব্যক্তি এই শব্দটির অর্থত "ইসলামের ও ন্যায়ের জন্য জীবন বিসর্জন করা", অথবা "ইসলামের শত্রুদের বিরুদ্ধে যুদ্ধ করা" বলে মনে করেন। লেবানন, কুয়েত, জর্ডান ও মরক্কোতে অধিকাংশ ব্যক্তি এই শব্দটি দিয়ে স্রষ্টার প্রতি কর্তব্য, বা উপাসনা বোঝেন, এবং শব্দটির সাথে কোনোরকম সশস্ত্র সংগ্রামকে জড়ান না। অন্যান্য দেশের লোকদের মতে পাওয়া গেছে,:


title: জিহাদ

text: "মুহাম্মদ - এ বায়োগ্রাফি অফ দ্য প্রফেট" বইতে বি এ রবিনসন লিখেছেন: :"Fighting and warfare might sometimes be necessary, but it was only a minor part of the whole jihad or struggle." 'যুদ্ধ' এবং 'জিহাদ' সমার্থক নয়। 'যুদ্ধ' (হারব, কিতাল, war) জিহাদের একটি অংশ মাত্র। অনেকেই 'পবিত্র যুদ্ধ' বা 'ধর্মযুদ্ধ' বা 'holy war' শব্দসমষ্টিকে জিহাদের অর্থ বলে প্রচার করে থাকেন, যা সঠিক নয়। কুরআন বা হাদিসে কোথাও 'পবিত্র যুদ্ধ' বা 'ধর্মযুদ্ধ' বা 'holy war' শব্দসমষ্টি (হারবে মুক্বাদ্দাসা) ব্যবহৃত হয় নি। আরবি ভাষায় 'হারব' শব্দটি 'যুদ্ধ' বা 'war' শব্দের সমার্থক। এই ভুল অর্থে ব্যাপক প্রয়োগের কারণে সারা বিশ্বে জিহাদ শব্দটি 'সন্ত্রাস' বা 'ইসলামী সন্ত্রাস' শব্দের সমার্থক হয়ে দাঁড়িয়েছে।


title: কমলাকান্ত

text: কমলাকান্ত বঙ্কিমচন্দ্র চট্টোপাধ্যায় রচিত একটি ব্যক্তিধর্মী প্রবন্ধ-সংকলন। বইটির প্রথম সংস্করণ ১৮৭৫ সালে "কমলাকান্তের দপ্তর, প্রথম ভাগ" নামে প্রকাশিত হয়। ১৮৮৫ সালে (১২৯২ বঙ্গাব্দ) "কমলাকান্তের দপ্তর" (মোট ১৪টি প্রবন্ধ, তন্মধ্যে ১১টি বঙ্কিমচন্দ্রের), "কমলাকান্তের পত্র" (পাঁচটি প্রবন্ধ) ও "কমলাকান্তের জোবানবন্দী" – এই তিনটি অংশ একত্রে "কমলাকান্ত" নামক গ্রন্থটি প্রকাশিত হয়। এই গ্রন্থে আফিঙখোর ব্রাহ্মণ কমলাকান্তের জবানিতে লেখক তথ্য ও যুক্তিবিনির্ভর সমাজ, ধর্ম ও রাষ্ট্রতত্ত্ব বর্ণনা করেছেন। গ্রন্থটিকে বঙ্কিমচন্দ্রের অন্যতম শ্রেষ্ঠ রচনা বলে অভিহিত করা হয়।


title: স্লিউথ (১৯৭২ চলচ্চিত্র)

text: স্লিউথ হলো ১৯৭২ সালের একটি চলচ্চিত্র। চলচ্চিত্রটি তৈরি করা হয়েছিল এন্থনি শেফার কর্তৃক লিখিত টনি এওয়ার্ড প্রাপ্ত একই নামের একটি মঞ্চনাটক হতে। চলচ্চিত্রটির জন্য পান্ডুলিপি-টি লিখেছিল শেফার-ই, এর পরিচালনায় ছিলেন জোসেফ এল. ম্যানকিউইকজ, তারকারা ছিলেন লউর‌্যান্স অলিভিয়ার এবং মাইকেল কেইন।


title: স্লিউথ (১৯৭২ চলচ্চিত্র)

text: এই চলচ্চিত্রটি প্রচন্ডভাবে ইতিবাচক সমালোচনা লাভ করে, যার মাঝে রোটেন টমেটো নামক চলচ্চিত্র সমালোচক সাইট-এ  ৯৬% ইতিবাচক সমালোচনা পায়।


title: স্লিউথ (১৯৭২ চলচ্চিত্র)

text: ৭ সেপ্টেম্বর, ২০০৬ এ কেনেথ ব্রানাঘ ভেনিস চলচ্চিত্র উতসবে এর পুন:চলচ্চিত্রায়নের ঘোষণা দেন, যা ২৩ নভেম্বর ২০০৭, শুক্রবারে যুক্তরাজ্যে রিলিজ পায়।


title: শ্রী দেবানন্দ গৌড়ীয় মঠ

text: শ্রী দেবানন্দ গৌড়ীয় মঠ () প্রতিষ্ঠাতা আচার্য্য শ্রীল ভক্তিপ্রজ্ঞান কেশব গোস্বামী মহারাজ দ্বারা, পশ্চিম বঙ্গ রাজ্যের নদিয়া জেলার অন্তর্গত নবদ্বীপ শহরে, তেঘরি পাড়া অঞলে এই মঠের প্রতিষ্ঠা হয়| এই মঠ স্থাপনের উদ্দেশ্য ছিল গৌড়ীয় বৈষ্ণবধর্ম ও মধ্যযুগীয় বৈষ্ণব সন্ত চৈতন্য মহাপ্রভুর দর্শন উপদেশ দান ও গ্রন্থ প্রকাশনার মাধ্যমে প্রচার করা। শ্রী গৌড়ীয় বেদান্ত্ব সমিতি এই মঠেই অবস্থিত।


title: শ্রী দেবানন্দ গৌড়ীয় মঠ

text: মঠের পরবর্তী আচার্য্য শ্রীল ভক্তিবেদান্ত্ব বামন গোস্বামী মহারাজ ও বর্তমান আচার্য্য শ্রীল ভক্তিবেদান্ত্ব পর্যটক মহারাজ। শ্রীল ভক্তিবেদান্ত্ব আচার্য্য মহারাজ এই মঠের বর্তমান সম্পাদক।


title: পাঁচডোরা কাঠবিড়ালি

text: পাঁচডোরা কাঠবিড়ালি () (বৈজ্ঞানিক নাম: "Funambulus pennantii") হচ্ছে কাঠবিড়ালী পরিবারের একটি স্তন্যপায়ী প্রাণী। এদের দেহের পশম ঘন সন্নিবিষ্ট এবং লেজও ঘন ঝোপযুক্ত। এদের মাথা প্রশস্ত ও গোলাকার, চোখ বড় এবং কান স্পষ্ট ও ত্রিকোণাকার


title: পাঁচডোরা কাঠবিড়ালি

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: পাঁচডোরা কাঠবিড়ালি

text: এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়। বাংলাদেশে দুই প্রজাতির ডোরা কাঠবিড়ালি আছে। এদের একটি পাঁচডোরা কাঠবিড়ালি এবং অন্যটি তিনডোরা কাঠবিড়ালি। এই দুই প্রজাতিরই পিঠের ওপর সাদা ডোরা দাগ আছে।


title: তিনডোরা কাঠবিড়ালি

text: তিনডোরা কাঠবিড়ালি () (বৈজ্ঞানিক নাম: "Funambulus palmarum")হচ্ছে কাঠবিড়ালী পরিবারের একটি স্তন্যপায়ী প্রাণী। এরা দীর্ঘ ও ঝোপযুক্ত লেজ, ধারালো নখর এবং বড় কানবিশিষ্ট কাঠবিড়ালি। এরা গ্রীষ্মমণ্ডলীয় বৃষ্টিপ্রধান বন থেকে আর্কটিক তুন্দ্রা অঞ্চলে বিচরণ করে। এটি গাছের চূড়া থেকে ভূনিম্নস্থ সুড়ঙ্গেও থাকতে পারে। এদের পিঠের ওপর তিনটি সাদা ডোরা দাগ আছে।


title: তিনডোরা কাঠবিড়ালি


title: তিনডোরা কাঠবিড়ালি

text: ২০০৯ সালে ঢাকা বিশ্ববিদ্যালয়ের কলা ভবন ক্যাম্পাসে তিনটি তিনডোরা কাঠবিড়ালির দেখা পাওয়া গেছে (F. palmarum)। তবে ঢাকা চিড়িয়াখানা ও মিরপুর উদ্ভিদ উদ্যানে (বোটানিক্যাল গার্ডেন) তিনডোরা কাঠবিড়ালির দেখা পাওয়া যায় বলে জানিয়েছেন জাহাঙ্গীরনগর বিশ্ববিদ্যালয়ের প্রাণিবিদ্যা বিভাগের অধ্যাপক মনিরুল এইচ খান।


title: তিনডোরা কাঠবিড়ালি

text: সুন্দরবন ছাড়া দেশের উত্তর-পশ্চিম ও দক্ষিণ-পশ্চিম এলাকার অধিকাংশ জেলায়ই এদের দেখা যায়। রাজশাহী, নওগাঁ, নাটোর, চাঁপাইনবাবগঞ্জ, যশোর, কুষ্টিয়া, রাজবাড়ী জেলায় প্রায়ই এদের চোখে পড়ে।


title: তিনডোরা কাঠবিড়ালি

text: এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়।


title: ত্যাডং নদী

text: ত্যাডং নদী () উত্তর কোরিয়ার একটি বড় নদী। দেশের উত্তরের রানগ্রিম পর্বত থেকে এই নদীর উৎপত্তি। এটি পরে নামফোর দক্ষিণপশ্চিমে কোরিয়া উপসাগর প্রবাহিত হয়।


title: স্যাটার্ন পুরস্কার

text: স্যাটার্ন পুরস্কার () হচ্ছে অ্যাকাডেমি অফ সায়েন্স ফিকশন, ফ্যান্টাসি অ্যান্ড হরর ফিল্মস প্রতিষ্ঠান কর্তৃক বার্ষিক ভিত্তিতে প্রদানকৃত একটি চলচ্চিত্র পুরস্কার। ভয়ের, বিজ্ঞান কল্পকাহিনী, বা শুধু কল্পনা ভিত্তিক চলচ্চিত্র, টেলিভিশন ধারাবাহিক, ও হোম ভিডিওর ওপর উচ্চমান সম্পন্ন কাজের জন্য এই পুরস্কার প্রদান করা হয়। ড. ডোনাল্ড এ. রিড, ১৯৭২ সালে স্যাটার্ন পুরস্কার চালু করেন। তিনি সেসময় লক্ষ্য করেছিলেন যে চলচ্চিত্রের এ সকল বিভাগগুলো তাদের প্রাপ্য উৎসাহমূলক কোনো পুরস্কার থেকে বঞ্চিত হচ্ছে। পুরস্কারের ট্রফিটি শনি গ্রহের মতো করে তৈরি করা হয়েছে। পুরস্কারটি মাঝে মাঝে গোল্ডেন স্ক্রল নামেও অভিহিত করা হয়।


title: স্যাটার্ন পুরস্কার

text: অন্যান্য পুরস্কার, যেমন, অস্কার, এমি, এবং গ্র্যামির মতোই স্যাটার্ন পুরস্কারও সদস্যদের ভোটের মাধ্যমে প্রদান করা হয়। এছাড়া কোনো একটি ক্ষেত্রে জীবনব্যাপী কাজের জন্য স্বীকৃতি দেবার বিভাগও রয়েছে। ১৯৭২ সালে উইলিয়াম শ্যাটনার, টেলিভিশন অনুষ্ঠান "স্টার ট্রেক"-এ ক্যাপ্টেন জেমস টি. কার্ক চরিত্রে অভিনয়ের জন্য প্রথমবারের মতো স্যাটার্ন পুরস্কার লাভ করেন।


title: কোরিয়া উপসাগর

text: কোরিয়া উপসাগর (), প্রাশ্চাত্ত্য কোরিয়া উপসাগর নামেও পরিচিত, এটি চীনের লিয়াওনিং প্রদেশ এবং উত্তর কোরিয়ার প্যোনগান মধ্যে পীত সাগরের উত্তরে অবস্থিত।


title: পূর্ব কোরিয়ার উপসাগর

text: পূর্ব কোরিয়ার উপসাগর উত্তর কোরিয়া এবং জাপানের সমুদ্রের (পূর্ব সমুদ্র) প্রসারিত একটি উপসাগর। এইটি হামনাম এবং কাংওয়োন প্রদেশের মধ্যে অবস্থিত।


title: বোহাই উপসাগর

text: বোহাই উপসাগর (), বোহাই সাগর দ্বারা গঠিত তিন উপসাগরের একটি। এটি উত্তর-পূর্ব চীনে পীত সাগরের গভীরতম উপসাগর। এটি হপেই প্রদেশ এবং থিয়েনচিন পৌরসভার সীমারেখা।


title: বোহাই উপসাগর

text: তিন উপসাগর হলঃ লাইযহোউ উপসাগর, উত্তরে লিয়াওদোং উপসাগর এবং পশ্চিমদিকে বোহাই উপসাগর।


title: বোহাই উপসাগর

text: বোহাই উপসাগরে সাগরমুখে কয়েকটি তেল ক্ষেত্র রয়েছে। জিদোং নানপু ৭.৫ বিলিয়ন বাররেল ধারণ করে, যখন উপসাগরার ১৪৬ বিলিয়ন বাররেল ধারণ করে।


title: ঘাসপাখি

text: ঘাসপাখি বা গ্রাসবার্ড এক ধরনের পাখি। ঘাসপাখির দু'টি প্রজাতি, দাগি ঘাসপাখি আর বাংলা ঘাসপাখি বাংলাদেশে রয়েছে। পৃথিবীতে ঘাসপাখি আছে মাত্র ১১ প্রজাতির। শতদাগি ঘাসপাখি নামে আর একটি পাখি ছিল, যা গত শতাব্দীতে বাংলাদেশ থেকে হারিয়ে গেছে। অধিকাংশ ঘাসপাখির বিস্তৃতি ছোট ছোট এলাকায় সীমাবদ্ধ। মাদাগাস্কার ঘাসপাখি শুধু মাদাগাস্কারে, বাদা ঘাসপাখি শুধু জাপানে, পাপুয়া ঘাসপাখি নিউ গিনিতে এবং বড় লেজ ঘাসপাখি শুধু দক্ষিণ ভারতে দেখা যায়। ঘাসপাখিরা সাধারণত দোয়েল-বুলবুল মাপের পাখি। ঘাসপাখিরা সাধারণত মহালাজুক ও পলায়নপর বলে বিবেচিত। বর্ষার প্রজনন-মৌসুমে নল-ঘাসের গোড়ায় ঘাসের ফালি দিয়ে বাসা বেঁধে পাখিটি ডিম পাড়ে। তবে বর্ষায় হাওরের সব ঘাস ডুবে যায় বলে প্রজননের জন্য এরা ঘাস-বনের খোঁজে দক্ষিণে চলে আসে।


title: ঘাসপাখি

text: এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনাম দেশে খুঁজে পাওয়া যায়।


title: দাগি ঘাসপাখি

text: দাগি ঘাসপাখি () ঘাসপাখির একটি প্রজাতি। বাংলাদেশ ছাড়া দক্ষিণ ও দক্ষিণ-পূর্ব এশিয়ার বেশ কয়েকটি দেশে এ পাখি দেখা যায়। বাংলাদেশের হাওর এলাকা, নেপালের তেরাই এবং ভারতের পাঞ্জাব, অরুণাচল, আসাম, মণিপুর ও নাগাল্যান্ড প্রদেশের সমতলভূমিতে এদের দেখা যায়। বাংলাদেশের পূর্বে মিয়ানমার, থাইল্যান্ড, কম্বোডিয়া, লাওস, ভিয়েতনাম ও দক্ষিণ চীনে তো আছেই, এছাড়াও পাখিটি ইন্দোনেশিয়া ও ফিলিপাইনের কয়েকটি বিচ্ছিন্ন দ্বীপেও বসতি করেছে। দাগি ঘাসপাখির দৈর্ঘ্য প্রায় এক ফুট এবং ওজন ৫০ গ্রাম। দাগি ঘাসপাখি শুধু আকারেই বড় নয়, এর আবাসও কিছুটা বিস্তৃত।


title: দাগি ঘাসপাখি

text:
দাগি ঘাসপাখি অধিকাংশ সময় ঘাসের মধ্যে লুকিয়ে থাকলেও কিছু সময় পর পর ওপরে উড়ে চড়া গলায় লম্বা ডাক দিয়ে সবার দৃষ্টি আকর্ষণ করাই এর স্বভাব। নানা জাতের ভূচর মাকড়সা ও অন্য পোকামাকড় খেয়েই পাখিটি বেঁচে থাকে। অগ্রহায়ণ, শীত ও বসন্তে হাওর অঞ্চলে ঘাসপাখির বিচরণ ও বসবাসযোগ্য পর্যাপ্ত ঘাসের প্রান্তর জেগে থাকে। কিন্তু পুরো হাওর এলাকা ছয় মাস পানির নিচে ডুবে থাকার ফলে বর্ষার প্রজনন-মৌসুমে এ পাখির আবাসসংকট দেখা দেয়। হাওর-বেসিন ছাড়া এ দেশে যে যৎসামান্য নল, কাশ ও লম্বা-ঘাসের জমি টিকে আছে তা দ্রুত উজাড় হয়ে যাচ্ছে বলে পাখিটির বর্ষার-আবাস আশঙ্কাজনকভাবে সংকুচিত হয়ে পড়ছে।
এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনামে দেখতে পাওয়া যায়।


title: ২০০৮ গ্রীষ্মকালীন অলিম্পিকে আর্জেন্টিনা

text: চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আর্জেন্টিনা অংশগ্রহণ করে। ২৩শে জুলাই ২০০৮-এর হিসাব অনুযায়ী মোট ১৩৭জন প্রতিযোগী ১৯টি খেলার যোগ্যতা অর্জন করে।


title: ২০০৮ গ্রীষ্মকালীন অলিম্পিকে আর্জেন্টিনা

text: ট্র্যাক ও পথ বিভাগ


title: ২০০৮ গ্রীষ্মকালীন অলিম্পিকে আর্জেন্টিনা

text:
ফিল্ড বিভাগ
গতবারের বিজয়ী আর্জেন্টিনার পুরুষদের বাস্কেটবল দল অলিম্পিকের যোগ্যতা অর্জন করে FIBA Americas Championship 2007-এ দ্বিতীয় হয়ে। অলিম্পিকে আর্জেন্টিনার পুরুষদের দলের এটি পঞ্চম অংশগ্রহণ।


title: ২০০৮ গ্রীষ্মকালীন অলিম্পিকে আর্জেন্টিনা

text: অন্যদিকে, মহিলাদের দলটি FIBA Americas Championship for Women 2007-এ চতুর্থ স্থান অধিকার করে। ফলে, FIBA World Olympic Qualifying Tournament for Women 2008-এ তাদের মোট বারোটি দলের অন্যতম হয়ে প্রতিদ্বন্দীতা করতে হবে অলিম্পিকে শেষ পাঁচটি দলের একটি হবার জন্য।


title: ২০০৮ গ্রীষ্মকালীন অলিম্পিকে আর্জেন্টিনা

text: ফলাফল


title: ২০০৮ গ্রীষ্মকালীন অলিম্পিকে আর্জেন্টিনা

text:
গ্রুপ পর্বকোয়ার্টার ফাইনাল
সেমিফাইনাল
ফাইনাল - ব্রোঞ্জ পদকের খেলা
আর্জেন্টিনার একজন মুষ্টিযোদ্ধা অলিম্পিকের যোগ্যতা অর্জন করে। দ্বিতীয় AIBA American Olympic Qualifying Tournament-এ দ্বিতীয় হয়ে এজেকুয়েল মাদের্না মিডলওয়েট বিভাগে এই যোগ্যতা অর্জন করেন।


title: ২০০৮ গ্রীষ্মকালীন অলিম্পিকে আর্জেন্টিনা

text:
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
পুরুষদের প্রতিযোগিতা
ব্যক্তিগত লাফ
পুরুষদের প্রতিযোগিতাফলাফল


title: ২০০৮ গ্রীষ্মকালীন অলিম্পিকে আর্জেন্টিনা

text: গ্রুপ পর্ব


title: ২০০৮ গ্রীষ্মকালীন অলিম্পিকে আর্জেন্টিনা

text:
সেমিফাইনাল
ফাইনাল - ব্রোঞ্জ পদকের খেলা


title: ২০০৮ গ্রীষ্মকালীন অলিম্পিকে আর্জেন্টিনা

text: পুরুষদের দলের প্রধান কোচ সের্জিও বাতিস্তা অলিম্পিকের জন্য দলের চূড়ান্ত তালিকা প্রকাশ করেন ৩রা জুলাই। বুর্ডিসোর ক্লাব তাঁকে না ছাড়ায়, পারেজা তাঁর জায়গায় আসেন।


title: ২০০৮ গ্রীষ্মকালীন অলিম্পিকে আর্জেন্টিনা

text:
কোয়ার্টার ফাইনাল
সেমিফাইনাল
ফাইনাল - স্বর্ণ পদকের খেলা


title: ২০০৮ গ্রীষ্মকালীন অলিম্পিকে আর্জেন্টিনা

text:
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
ওপেন
পুরুষদের প্রতিযোগিতা


title: ২০০৮ গ্রীষ্মকালীন অলিম্পিকে আর্জেন্টিনা

text:
পুরুষদের প্রতিযোগিতা
মহিলাদের প্রতিযোগিতাপুরুষদের প্রতিযোগিতা
মহিলাদের প্রতিযোগিতা
কন্ডে-বারাসেত্তি (মার্টিন কন্ডে এবং মারিয়ানো বারাসেত্তি) নামে পরিচিত আর্জেন্টিনার পুরুষদের বিচ ভলিবল দলটি অলিম্পিকের যোগ্যতা অর্জন করে।


title: ২০০৮ গ্রীষ্মকালীন অলিম্পিকে আর্জেন্টিনা

text:
পুরুষদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা


title: ২০০৮ গ্রীষ্মকালীন অলিম্পিকে আর্জেন্টিনা

text: ৬ই আগস্ট৭ই আগস্ট৮ই আগস্ট


title: ২০০৮ গ্রীষ্মকালীন অলিম্পিকে আর্জেন্টিনা

text: ৯ই আগস্ট১০ই আগস্ট১১ই আগস্ট১২ই আগস্ট১৩ই আগস্ট১৪ই আগস্ট১৫ই আগস্ট১৬ই আগস্ট১৭ই আগস্ট১৮ই আগস্ট১৯শে আগস্ট২০শে আগস্ট২১শে আগস্ট২২শে আগস্ট২৩শে আগস্ট২৪শে আগস্ট


title: হনুমান

text: হনুমান বা মুখপোড়া হনুমান (Langur) প্রাইমেট (Primates) বর্গের অন্তর্গত লম্বা লেজযুক্ত বানর। বাংলাদেশে হনুমানের তিনটি প্রজাতি পাওয়া যায়।জানুয়ারি-মে এদের প্রজননকাল। স্ত্রী হনুমান প্রতি দুই বছরে একবার ১৮০-২০০ দিন গর্ভধারণের পর একটি বা দু'টি বাচ্চা প্রসব করে। বাচ্চারা ১৩ মাস পর্যন্ত মায়ের দুধ পান করে। পুরুষ হনুমান ৫-৬ ও স্ত্রী হনুমান ৩-৪ বছরে বয়ঃপ্রাপ্ত হয়। এদের আয়ুষ্কাল ১৮-৩০ বছর।


title: মেরুদণ্ডী প্রাণী

text: মেরুদণ্ডী প্রাণী বা ভার্টিব্রেটস () হল ভার্টিব্রেট উপ-পর্বের অন্তর্গত। যাদের শরীরে কতকগুলি কশেরুকা বা ভার্টিব্রার সমন্বয়ে গঠিত মেরুদণ্ড থাকে।


title: ঘনাদা

text: ঘনাদা বাংলা সাহিত্যের একটি জনপ্রিয় কাল্পনিক চরিত্র। ১৯৪৫ সালে প্রেমেন্দ্র মিত্র এই চরিত্রটি সৃষ্টি করেন। ঘনাদার প্রকৃত নাম ঘনশ্যাম দাস। ঘনাদার বক্তব্য অনুযায়ী ইউরোপিয়ান লোকেরা তাকে 'ডস' নামে চেনে। ঘনাদা তাঁর মেসের প্রতিবেশী চার যুবককে নিজের জীবনের নানা অভিযান সম্পর্কে গল্প মুখে মুখে শোনান।


title: ঘনাদা

text: ঘনাদার ষষ্ঠ গল্প টুপিতে প্রথম জানা যায় তিনি কলকাতা শহরে বাহাত্তর নম্বর বনমালি নস্কর লেনের একটি মেসবাসীতে বসবাস করেন এবং তিনি তাঁর অধিকাংশ গল্প এই মেস বাড়ীতেই বলেছেন। এই মেসবাড়ীর চার বাসিন্দা শিবু, শিশির, গৌর ও গল্পের কথক সুধীর সর্বদা বিভিন্ন উদ্ভাবনী পরিকল্পনা করে ঘনাদাকে ঠকিয়ে বা খুশি করে তাঁর কাছ থেকে কল্পবিজ্ঞান, অভিযান বা ঐতিহাসিক গল্পের বিভিন্ন সব গল্পের সম্ভার শোনার চেষ্টা করতে থাকেন। অধিকাংশ গল্পে নায়ক থাকেন স্বয়ং ঘনাদা। একজন বাকসর্বস্ব সাধারণ বাঙালি চরিত্রের বাগাড়ম্বরতার পাশাপাশি অসাধারণ পাণ্ডিত্য, প্রখর উপস্থিত বুদ্ধি ও উদ্ভাবনী প্রতিভা ঘনাদা চরিত্রকে অত্যন্ত জনপ্রিয় করেছে। ঘনাদা ধূমপায়ী ও ভোজনবিলাসী। মশা গল্পে দেখা যায় তিনি মেসের অন্যান্য বাসিন্দাদের কাছ থেকে সিগারেট ধার করেন, কিন্তু নুড়ি গল্পে জানা যায় তিনি শিশিরের কাছ থেকেই সিগারেট ধার করেন। মেসবাড়ির আড্ডা ছাড়াও পার্কের বৈকালিক আড্ডাতে পাড়ার প্রবীনদের কাছে ঘনশ্যাম বাবু নামে পরিচিত তিনি। 'রবিনসন ক্রুশো মেয়ে ছিলেন' গল্পটি ঘনশ্যাম বাবুর মস্তিষ্কজাত।


title: ঘনাদা

text: ঘনাদার গল্পগুলিতে গল্পের কথক সুধীর নামের চরিত্র। প্রেমেন্দ্র মিত্র এই চরিত্রটি প্রথম আঠাশটি গল্পে উত্তম পুরুষ উপস্থাপিত করলেও তাঁর নাম জানা যায়নি। এই সকল গল্পে গল্পের কথক শিবু, শিশির এবং গৌরের মতন বাহাত্তর নম্বর বনমালি নস্কর লেনের বাসিন্দা ছিলেন, শুধু এটুকু জানা গেছিল। কিন্তু 'ধুলো' গল্পে প্রথম তাঁর নাম জানা যায়। ঘনাদা এই গল্পে এই চরিত্রটিকে সুধীর নামে অভিহিত করেন। এরপর 'কাদা', 'ঘনাদার হিজ্ বিজ্ বিজ্', 'ঘনাদার চিঠিপত্র ও মৌ-কা-সা-বি-স' প্রভৃতি গল্পে তাঁর নাম পাওয়া যায়।


title: ঘনাদা

text:
১৯৪৫ খ্রিষ্টাব্দ বা ১৩৫২ বঙ্গাব্দে কলকাতা হতে প্রকাশিত আলপনা নামক দেব সাহিত্য প্রকাশনীর পূজাবার্ষিকীতে মশা গল্পে প্রেমেন্দ্র মিত্র ঘনাদা চরিত্রটিকে প্রথম উপস্থাপিত করেন। এরপর প্রতি বছর তিনি প্রতি দেব সাহিত্য প্রকাশনীর পূজাবার্ষিকীতে একটি করে গল্প লিখতে থাকেন।
প্রেমেন্দ্র মিত্র 'পৃথিবী বাড়ল না কেন?' গল্প অবলম্বনে 'পৃথিবী যদি বাড়ত' নামে একটি নাটিকা রচনা করেন। এছাড়া তিনি 'ঘনার বচন' নামে চারটি ছড়া রচনা করেন।


title: ঘনাদা

text: জনপ্রিয় বাংলা বিজ্ঞান পত্রিকা কিশোর জ্ঞান বিজ্ঞান মশা, তেল, হাঁস, মাটি ও মঙ্গল গ্রহে ঘনাদা এই গল্প পাঁচখানি নিয়ে সাদা-কালো কমিকস প্রকাশ করেছে। এই সমস্ত কমিকসের চিত্রনাট্য অনিল কর্মকারের লেখা আর সাদাকালো ছবি এঁকেছেন গৌতম কর্মকার। এছাড়া আনন্দ পাবলিশার্সের জনপ্রিয় বাংলা শিশু কিশোর পত্রিকা আনন্দমেলার শারদীয়া সংখ্যায় মশা, পোকা, কাচ, তেল দেবেন ঘনাদা, নুড়ি ও ছড়ি এই গল্পগুলি নিয়ে রঙিন কমিকস প্রকাশ করেছে।


title: ঘনাদা

text: ঘনাদার মশা এবং নুড়ি এই দুইটি গল্প নিয়ে রেডিওতে দুখানি শ্রুতিনাটক প্রযোজিত হয়েছে। এই দুইটি নাটকে প্রখ্যাত অভিনেতা শেখর চট্টোপাধ্যায় ঘনাদার চরিত্রে কন্ঠ-সংযোজনা করেছেন


title: দৈনিক কালের কণ্ঠ

text: দৈনিক কালের কণ্ঠ বাংলাদেশের একটি জাতীয় দৈনিক পত্রিকা। এটি ইস্ট ওয়েস্ট মিডিয়া গ্রুপের পক্ষে ২০১০ সালের ১০ জানুয়ারি আবেদ খান-এর সম্পাদনায় প্রথম প্রকাশিত হয়। পত্রিকাটি প্রিন্ট সংস্করণ আড়াই লাখের কোটা পার করেছে বলে দাবি ইস্ট ওয়েস্ট মিডিয়া গ্রুপের। তবে সেটা ছিল প্রকাশনার প্রথম এক বছর। বর্তমানে এর প্রচারসংখ্যা আড়াই লাখের বেশি।


title: দৈনিক কালের কণ্ঠ

text: দৈনিক কালের কন্ঠের নিয়মিত আয়োজনে রয়েছে- খবর, শিল্প বাণিজ্য, খেলা, পড়ালেখা, সম্পাদকীয়, মুক্তধারা, দেশে দেশে, প্রিয় দেশ। ফিচারপাতা হিসেবে আছে- শনিবারে অবসরে , রবিবারে দলছুট, সোমবারে এ টু জেড, মঙ্গলবারে ঘোড়ার ডিম, বুধবারে ঢাকা ৩৬০ ডিগ্রি/ক্যাম্পাস/চাকরি আছে, বৃহস্পতিবার রঙের মেলা, শুক্রবারে দশদিক/কথায় কথায়/শিলালিপি।


title: খান মোহাম্মদ ফারাবী

text: খান মোহাম্মদ ফারাবী (জন্ম: ২৮ জুলাই, ১৯৫২- মৃত্যু: ১৪ মে, ১৯৭৪) একজন অকালপ্রয়াত কবি।


title: খান মোহাম্মদ ফারাবী

text:
ফারাবী ২৮ জুলাই, ১৯৫২ তারিখে ব্রাহ্মণবাড়িয়ায় নানা বাড়িতে জন্মগ্রহণ করেন। ১৯৫৮ সালে ভর্তি হন সেন্টগ্রেগরি স্কুলে। ১৯৬৯ সালে ঢাকা বোর্ডে এসএসসিতে দ্বিতীয় স্থান লাভ করেন। ঢাকা কলেজ থেকে ১৯৭১ সালে (১৯৭২ এ অনুষ্ঠিত) উচ্চমাধ্যমিকে আবারও দ্বিতীয় স্থান অর্জন করেন। এসময় তিনি পূর্ব পাকিস্তান ছাত্র ইউনিয়নের ঢাকা কলেজের সাহিত্য বিষয়ক সম্পাদক ছিলেন। অর্থনীতিতে ভর্তি হয়েছিলেন। স্নাতক ১ম বর্ষ থেকে ২য় বর্ষে ওঠার সময় ১ম হন।
১৯৭৪ সালে ক্যান্সার ধরা পড়ে তাঁর। কলকাতা ও লন্ডনে চিকিৎসাও হয়। প্রাণরক্ষার সম্ভাবনা ছিলো না বলে চিকিৎসক তাঁকে দেশে ফেরত পাঠান। ১৪ মে, ১৯৭৪ তারিখে তিনি মারা যান।


title: খান মোহাম্মদ ফারাবী

text: প্রকাশিত গ্রন্থ ৪টি। কাব্যগ্রন্থ ‘কবিতা ও অন্যান্য’, প্রবন্ধের বই ‘এক ও অনেক’, একটি নাটক ‘আকাশের ওপারে আকাশ’ ও একটি শিশুতোষ গল্পগ্রন্থ ‘মামার বিয়ের বরযাত্রী’। শেষোক্ত বইটির গল্পগুলো তিনি ক্লাস সিক্স থেকে এইটের মধ্যে লিখেছিলেন। প্রতিটি বই মরণোত্তর প্রকাশিত।


title: ২০০৮ গ্রীষ্মকালীন অলিম্পিকে আর্মেনিয়া

text: চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আর্মেনিয়া অংশগ্রহণ করে। ২৫জনের দলটিতে ৯জন কুস্তিগীর, ৬জন ভারত্তোলক, ৪জন মুষ্টিযোদ্ধা, ২জন দৌড়বীর, ২জন জুডোকা, ১জন ক্রীড়া বন্দুকবাজ ও ১জন সাঁতারু মনোনীত হয়। ৬টি ব্রোঞ্জ পদক জেতে আর্মেনিয়া। এই সাফল্য আর্মেনিয়ার অলিম্পিকে আগের যাবতীয় অংশগ্রহণে সংগৃহীত মোট পদকের থেকে বেশি।আর্মেনিয়ার ৪জন মুষ্টিযোদ্ধা অলিম্পিকের যোগ্যতা অর্জন করেন। জাভাখিয়ান ও হাম্বার্ডজুমিয়ান তাদের ওজন শ্রেণীতে যোগ্যতা অর্জন করে বিশ্ব মুষ্টিযুদ্ধ প্রতিযোগিতায়।. অন্যদিকে হাকোবায়ান মিডলওয়েটে যোগ্যতাঅর্জন করেন প্রথম ইউরোপীয় যোগ্যতা নির্ণায়ক টুর্নামেন্টে।


title: ২০০৮ গ্রীষ্মকালীন অলিম্পিকে আর্মেনিয়া

text:
পুরুষদের প্রতিযোগিতা
পুরুষদের প্রতিযোগিতা


title: ২০০৮ গ্রীষ্মকালীন অলিম্পিকে আর্মেনিয়া

text:
পুরুষদের প্রতিযোগিতা
মহিলাদের প্রতিযোগিতা


title: গুগল বাজ

text: গুগল বাজ () একটি সামাজিক যোগাযোগ সেবা। গুগলের ওয়েবভিত্তিক ইমেইল সেবা জিমেইল। ব্যবহারকারীরা এ সেবার মাধ্যমে অপর ব্যবহারকারীর ছবি, ভিডিও, লিংক এবং স্ট্যাটাস দেখতে ও শেয়ার করতে পারে। এছাড়াও এ সেবার মাধ্যমে গুগলের ছবি শেয়ারিং সাইট পিকাসা, ইয়াহুর ছবি শেয়ারিং সাইট ফিকার, গুগল রিডার, গুগলের ভিডিও শেয়ারিং সাইট, ইউটিউব, ব্লগসেবাদাতা ব্লগার ডটকম, সামাজিক যোগাযোগ সাইট ফ্রেন্ডফিড, টুইটার এবং মাইক্রোব্লগিং সাইট টুইটারের হালনাগাদ পাওয়ার সুবিধা রয়েছে। সামাজিক যোগাযোগসাইট ফেইসবুকের সঙ্গে পাল্লা দিতে গত ফেব্রয়ারিতে এ সেবা চালু করেছে গুগল কর্তৃপক্ষ।


title: ভিডিও গেইম কনসোল

text: ভিডিও গেইম কনসোল () একটি স্বতন্ত্র গেমিং ডিভাইস। এ ডিভাইসটি কম্পিউটার বা টেলিভিশনের সাথে যুক্ত করে উচ্চমানের রেজুলেশনের বিভিন্ন ভিডিও গেইম খেলা যায়। পঞ্চাশের দশকে সর্বপ্রথম কম্পিউটার গেইম বাজারে আসলেও ম্যাগনাভক্স নামক স্বতন্ত্র ভিডিও গেইম কনসোল বাজারে আসে ১৯৭২ সালে। রাফ এইচ বায়ার নামক একজন প্রকৌশলী এটি আবিষ্কার করেছিলেন। বর্তমানে বিশ্বব্যাপি এ ভিডিও গেইমের বাজার কয়েকশ কোটি ডলারের। পিএস থ্রি, নিনটেন্ডো, এক্সবক্স সহ বর্তমানে অনেক ভিডিও গেইম কনসোল বাজারে রয়েছে। সম্প্রতি নিনটেন্ডো বিশ্বের প্রথম ত্রিমাত্রিক ভিডিও গেইম কনসোল বাজারে আনার ঘোষণা দিয়েছে।


title: হাকালুকি হাওর

text: হাকালুকি হাওর (সিলেটি: ꠀꠇꠣꠟꠥꠇꠤ ꠀꠅꠞ) বাংলাদেশের সর্ববৃহৎ হাওর। এটি এশিয়ার অন্যতম বৃহত্তম মিঠাপানির জলাভূমি। এর আয়তন ১৮,১১৫ হেক্টর, তন্মধ্যে শুধুমাত্র বিলের আয়তন ৪,৪০০ হেক্টর। এটি মৌলভীবাজার জেলার় বড়লেখা (৪০%), কুলাউড়া (৩০%), এবং সিলেট জেলার় ফেঞ্চুগঞ্জ (১৫%), গোলাপগঞ্জ (১০%) এবং বিয়ানীবাজার (৫%) জুড়ে বিস্তৃত। ভূতাত্ত্বিকভাবে এর অবস্থান, উত্তরে ভারতের মেঘালয় পাহাড় এবং পূর্বে ত্রিপুরা পাহাড়ের পাদদেশে। ভূতাত্ত্বিক বৈশিষ্ট্যের কারণে উজানে প্রচুর পাহাড় থাকায় হাকালুকি হাওরে প্রায় প্রতি বছরই আকষ্মিক বন্যা হয়। এই হাওরে ৮০-৯০টি ছোট, বড় ও মাঝারি বিল রয়েছে। শীতকালে এসব বিলকে ঘিরে পরিযায়ী পাখিদের বিচরণে মুখর হয়ে উঠে গোটা এলাকা।


title: হাকালুকি হাওর

text: বর্ষা এবং শীত উভয় ঋতুই সিলেটে ঘুরে বেড়ানোর জন্য উপযোগী। প্রাকৃতিক সৌন্দর্য্যে অপূর্ব লীলাভূমি হাওরটি বছরের বিভিন্ন সময় ভিন্ন ভিন্ন রূপ ধারণ করে অপরূপ দৃশ্যের।


title: হাকালুকি হাওর

text: দেশের বৃহত্তম এই হাওর অন্যতম বৃহৎ মিঠা পানিরও জলাভূমি। পূর্বে পাথারিয়া ও মাধব পাহাড় এবং পশ্চিমে ভাটেরা পাহাড়পরিবেষ্টিত হাকালুকি হাওর মৌলভীবাজার ও সিলেট জেলার পাঁচটি উপজেলায় বিস্তৃত। ছোট-বড় ২৪০ টি বিল ও ছোট-বড় ১০ টি নদী নিয়ে গঠিত হাকালুকি হাওর বর্ষাকালে প্রায় ১৮ হাজার হেক্টর এলাকায় পরিণত হয়। এই হাওরে বাংলাদেশের মোট জলজ উদ্ভিদের অর্ধেকের বেশি এবং সঙ্কটাপন্ন উদ্ভিদ ও প্রাণী প্রজাতি পাওয়া যায়।


title: হাকালুকি হাওর

text: পাঁচটি উপজেলা ও ১১টি ইউনিয়ন নিয়ে বিস্তৃত হাকালুকি হাওরটি সিলেট ও সীমান্তবর্তী মৌলভীবাজার জেলায় অবস্থিত। হাওরের ৪০% অংশ বড়লেখা, ৩০% কুলাউড়া, ১৫% ফেঞ্চুগঞ্জ, ১০% গোলাপগঞ্জ এবং ৫% বিয়ানীবাজার উপজেলার অন্তর্গত। হাওরের আয়তন ২০ হাজার ৪০০ হেক্টর। ২৪০টি বিল নিয়ে গঠিত হাকালুকি হাওরের বিলগুলোতে রয়েছে বিভিন্ন প্রজাতির মাছ। বর্ষাকালে এই হাওরে ধারণ করে এক অনবদ্য রূপ। চারদিকে শুধু পানি আর পানির খেলা। সে এক অপরূপ দৃশ্য।


title: হাকালুকি হাওর

text: শীতকালে হাওরের দিগন্ত বিস্তৃত প্রাকৃতিক দৃশ্য ও বিলের কান্দিগুলো সত্যিই দৃষ্টিনন্দন। চারিধারে জেগে থাকা সবুজ ঘাসের গালিচায় মোড়া কিঞ্চিত উঁচুভূমি বিলের পানিতে প্রতিচ্ছবি ফেলে সৃষ্টি করে অপরূপ দৃশ্যের। সূর্যোদয় ও সূর্যাস্তের সময় হাওরের জলরাশির মাঝে সূর্যের প্রতিচ্ছবি বেশ মনোমুগ্ধকর। শীতকালে অতিথি পাখিরা সারি বেঁধে পার্শ্ববর্তী দেশ থেকে আসতে থাকে বিলগুলোতে।


title: হাকালুকি হাওর

text: পরিযায়ী পাখিদের আগমনে হাওর যেনো পরিণত হয় স্বর্গোদ্যানে। আর এ সময় অতিথি পাখিদের সাথে মিতালি গড়তে মানুষের কলকাকলিও বাড়ে হাওর পারে। এই বর্ষা মওসুমেও দেখা পাবেন কিছু অতিথি পাখির।


title: হাকালুকি হাওর

text: হাওরের স্বাদু ও মিঠাপানির বিভিন্ন প্রজাতির মাছের মধ্যে রয়েছে, আইড়, চিতল, বাউশ, পাবদা, মাগুর, শিং, কৈসহ আরও নানা প্রজাতির দেশীয় বিলুপ্তির পথের মাছগুলো।


title: হাকালুকি হাওর

text: "সাগর" শব্দটি থেকে "হাওর" শব্দের উৎপত্তি বলে ধরে নেয়া হয়। তবে "হাকালুকি" নামের উৎপত্তি সম্পর্কে বিভিন্ন লোককাহিনী রয়েছে:


title: হাকালুকি হাওর

text: জনশ্রুতিমতে, বহু বছর আগে ত্রিপুরার মহারাজা ওমর মানিক্যের সেনাবাহিনীর ভয়ে বড়লেখার কুকি দলপতি হাঙ্গর সিং জঙ্গলপূর্ণ ও কর্দমাক্ত এক বিস্তীর্ণ এলাকায় এমনভাবে "লুকি" দেয় বা লুকিয়ে যায় যে, কালক্রমে ঐ এলাকার নাম হয় "হাঙ্গর লুকি", ধীরে ধীরে তা "হাকালুকি"-তে পর্যবসিত হয়। আরেকটি জনশ্রুতি অনুযায়ী প্রায় দুই হাজার বছর আগে প্রচন্ড এক ভূমিকম্পে "আকা" নামে এক রাজা ও তাঁর রাজত্ব মাটির নিচে সম্পূর্ণ তলিয়ে যায়। কালক্রমে এই তলিয়ে যাওয়া নিম্নভূমির নাম হয় "আকালুকি" বা হাকালুকি। আরো প্রচলিত যে, এক সময় বড়লেখা থানার পশ্চিমাংশে "হেংকেল" নামে একটি উপজাতি বাস করতো। পরবর্তিতে এই "হেংকেলুকি" হাকালুকি নাম ধারণ করে। এও প্রচলিত যে, হাকালুকি হাওরের কাছাকাছি একসময় বাস করতো কুকি, নাগা উপজাতিরা। তাঁদের নিজস্ব উপজাতীয় ভাষায় এই হাওরের নামকরণ করা হয় "হাকালুকি", যার অর্থ 'লুকানো সম্পদ'।


title: হাকালুকি হাওর

text: হাকালুকি হাওরকে প্রতিবেশ সংকটাপন্ন এলাকা বিবেচনা করা হয়। এটি জলাভূমির সংরক্ষণে আন্তর্জাতিক গুরুত্ব এবং টেকসই ব্যবহারের জন্য রামসার এলাকা হিসেবে এটি সংরক্ষিত।


title: হাকালুকি হাওর

text:
হাকালুকি হাওরের স্থায়ী জলাশয়গুলোতে বিভিন্ন জাতের উদ্ভিদ জন্মে। এক সময়ের অন্যতম আকর্ষণীয়, ভাসমান বড় বড় গাছপালা (swamp forest) এখন আর নেই। "চাতলা বিল"-এ ছোট আকারের এরকম একটি বন আছে (২০০০ খ্রিস্টাব্দ)।
হাকালুকি হাওরে ৫২৬ প্রজাতির উদ্ভিদ, ৪১৭ প্রজাতির পাখি, এর মধ্যে ১১২ প্রজাতির অতিথি পাখি ও ৩০৫ প্রজাতির দেশীয় পাখি। এছাড়া ১৪১ প্রজাতির অনান্য বন্যপ্রাণী, ১০৭ প্রজাতির মাছ, তন্মধ্যে ৩২ প্রজাতি বিভিন্ন পর্যায়ে বিপন্নপ্রায়। এছাড়াও রয়েছে নানা ধরনের কীট-পতঙ্গ, জলজ ও স্থলজ ক্ষুদ্র অনুজীব। ইকো-ট্যুরিজমের জন্য অত্যন্ত সম্ভাবনাময় হাকালুকি হাওরসহ সাতটি প্রতিবেশগত সংকটাপন্ন এলাকা। উপরোক্ত প্রাকৃতিক উপাদান ছাড়াও রয়েছে স্থানীয় পেশাজীবি মানুষের ইতিহাস, সামাজিক আচার, ঐতিহ্য, সংস্কৃতি ও মূল্যবোধ।**
১৫০ প্রজাতির মিঠা পানির মাছ, ১২০প্রজাতির জলজ উদ্ভিদ, বিলুপ্ত প্রায় ২০ প্রজাতির সরীসৃপ। এখানে প্রতি বছরশীতকালে প্রায় ২০০ বিরল প্রজাতির অতিথি পাখির সমাগম ঘটে। হাকালুকি হাওর টেকসই উন্নয়ন, জীববৈচিত্র সংরক্ষণ, ইকোটুরিজ্যম শিল্প বিকাশের এক অসাধারণআধার।


title: হাকালুকি হাওর

text: প্রায় সারাবছরই বিলগুলিতে পানি থাকে। উলেখযোগ্য বিলসমূহ হলো:


title: হাকালুকি হাওর

text: হাকালুকি হাওরের বিশাল প্রান্তরে শুষ্ক মৌসুমে অবাধে বিচরণ করে বিভিন্ন স্থান থেকে আসা গরু-মহিষ, ছাগল, ভেড়া ইত্যাদি। হাওর উপকূলবর্তি এলাকার লোকজন, ফসল উঠে গেলে বছরের শুষ্ক মৌসুমের নির্দিষ্ট কয়েক মাস তাদের গৃহপালিত গবাদি পশু পাঠিয়ে দেন হাওরে বসবাসরত একশ্রেণীর মানুষের কাছে, যারা এগুলোর তত্ত্বাবধান করে। এই কাজের বিনিময়ে এরা দুধ পায়। মেয়াদ শেষে প্রকৃত মালিক এসে গরু-বাছুর ফেরত নেয়। এই পুরো ব্যবস্থাকে হাওর এলাকায় ""বাথান"" বলা হয়। বাথানের মালিকেরা এসকল গবাদি পশুর দুধ বিক্রী করে প্রচুর উপার্জন করে থাকেন। একারণে হাকালুকি হাওর এলাকা স্থানীয়ভাবে দুধ ও দৈ-এর জন্য বিখ্যাত।


title: হাকালুকি হাওর

text: বাংলাদেশের মৎস সম্পদের একটা বড় অংশ রয়েছে হাওরাঞ্চলে, তন্মধ্যে হাকালুকি হাওর এলাকায় অধিকাংশ বিল ভরাট হয়ে গেছে। দুটি জরিপ থেকে জানা যায় (পরিপ্রেক্ষিত ২০০৯): ২৮১টি বিলের মধ্যে সম্পূর্ণ ও আংশিক ভরাট হয়ে গেছে ২৩৩টি বিল।


title: হাকালুকি হাওর

text: জলবায়ু পরিবর্তনের কারণে বৃষ্টি কমে যাওয়ায় কমে যাচ্ছে হাওরাঞ্চলের বিলগুলোতে পানির পরিমাণ। ফলে যে বিলগুলো এখনও টিকে আছে, সেগুলোতে পানির পরিমাণ উল্লেখযোগ্য হারে হ্রাস পাওয়ায় হুমকির মুখে বিভিন্ন প্রজাতির মাছের প্রাপ্তিযোগ্যতা।


title: হাকালুকি হাওর

text: এছাড়া সময়মতো বৃষ্টি হয় না, বা যখন হয়, তখন একসাথে অতিবৃষ্টি হওয়ার ফলে হাওর পানিতে ভরে গেলেও তা স্থায়ী হয় না, ফলে মাছ আসে না। এতে মাছের প্রজনন ব্যাহত হচ্ছে। অভিজ্ঞদের বক্তব্য থেকে এর বিস্তারিত কারণ যা জানা যায় তা হলো, সময়মতো পানি না হলে মাছ ডিম ছাড়তে পারে না।


title: হাকালুকি হাওর

text: বৃষ্টি হলে পানির তাপ কমে, এসময় মাছ ডিম ছাড়ে। বদ্ধ পানিতে উত্তাপ বেশি থাকে, তাই সময়মতো বৃষ্টির খুব বেশি দরকার।


title: হাকালুকি হাওর

text: হাকালুকি হাওরে সাধারণত দুধরণের গাছ জন্মে: শেকড়ধারী (rooted) আর ভাসমান। হাওরে পানি কম হলে শেকড়ধারী উদ্ভিদের পরিমাণ বেড়ে যায়। এভাবে একপ্রকারের গাছ বেশি হলে অন্যপ্রকারের গাছ ক্ষতিগ্রস্থ হয়। আবার একপ্রকারের গাছ থেকে পশু-পাখি-মাছ পর্যাপ্ত সকল খাদ্য উপাদান পায়ও না। হাওরাঞ্চলে আগে যেখানে গভীর জঙ্গল ছিলো, এখন (২০০৯) সেখানে ধুধু করছে উদম হাওর। স্থানীয়দের অভিমত থেকে জানা যায় বদলে গেছে চেনা হাওরাঞ্চলের রূপ। এখন আর সময়মতো বৃষ্টি হয় না, যখন হয়, তখন একসাথে অতিবৃষ্টি হয়। এতে হাওর পানিতে ভরে গেলেও তা স্থায়ী হয় না, ফলে জলজ উদ্ভিদ আর প্রাণীবৈচিত্র্য হুমকির সম্মুখিন। এতে হাকালুকির চিরচেনা হিজল, করচ, জারুল, বরুণসহ বৃষ্টির সাথে সম্পর্কিত জলজ উদ্ভিদের অবস্থা বিপন্ন। এছাড়া পানির অভাবে পানিবাহিত প্রজননের অভাবে অনেক গাছের উৎপাদন ব্যাহত হচ্ছে; যেমন: কিছু গাছের ফল গাছে থাকতেই সেগুলোতে শিকড় গজাতে শুরু করে, ফলে সেগুলো বোঁটা ছিঁড়ে নিচে পড়তেই চারা গজানো শুরু করে। নিচে পানি থাকলে ফলগুলো ভাসিয়ে অন্যত্র নিয়ে যাওয়ায় বিভিন্ন জায়গায় ছড়িয়ে ছিটিয়ে গাছ জন্মাতে পারে। কিন্তু প্রয়োজনীয় পানির অভাব হলে এক জায়গায় সব ফল পড়ে তেমন কোনো উপকারই হয় না।


title: হাকালুকি হাওর

text:
হাকালুকি হাওড় বিভিন্ন মৌসুমে বিভিন্ন রূপ ধারন করে। বর্ষাকালে এই হাওড়টি একটি অথৈ সাগরে পরিনত হয়। আবার শীতকালে এই হাওড়ের রূপ হয় অন্যরকম।
পুরো হাওরই দেখার মতো। সমুদ্রের মতো বিশাল ঢেউ, চারদিকে পানি আর পানি। অনেক দূরে দূরে গ্রাম। চলে যেতে পারেন এমনি কোনো গ্রামে। সারা দুপুর কাটিয়ে বিকেলে ফিরে আসতে পারেন।


title: হাকালুকি হাওর

text: গ্রাম ইসলামপুর। ইসলামপুর গ্রামটি হাওরের মধ্যে একটি সমৃদ্ধ গ্রাম। এখানে যেতে ফেঞ্চুগঞ্জ থেকে প্রায় দুই ঘণ্টা লাগবে। গ্রামে নেমে কোনো একটি বাড়িতে গিয়ে রান্না করার অনুরোধ করতে পারেন। তাঁরা করে দেবেন। রাতে থাকতে চাইলে তাঁদের বাড়িতে থাকতে পারেন। এ ছাড়া ইসলামপুর সরকারি প্রাথমিক বিদ্যালয় নামের একটি স্কুল আছে। থাকতে পারেন তার মেঝেতেও। আর নৌকার ছাদে থাকলে তো কথাই নেই।


title: হাকালুকি হাওর

text: মাধবকুন্ড প্রাকৃতিক ঝর্ণা, গগণটিলা ও পার্শ্ববর্তী বনাঞ্চল, হাইল হাওর, চা ও রাবার বাগান এবং শ্রমিকদের সংস্কৃতি ও জীবনধারা লাউয়াছড়া ও সাতছড়ি জাতীয় উদ্যান এবং রেমা-কালেঙ্গা বন্যপ্রাণী অভয়ারণ্য, খাসিয়া ও মনিপুরী সংস্কৃতি ও জীবনধারা পানপুঞ্জি, টিলা ও প্রাকৃতিক দৃশ্য, প্রাকৃতিক বন ও বন্যপ্রাণী।


title: রাসেলের চায়ের কেতলি

text: রাসেলের চায়ের কেতলি বা মহাজাগতিক চায়ের কেতলি বার্ট্রান্ড রাসেল কর্তৃক উদ্ভাবিত একটি রূপক যা ব্যবহার করে তিনি দেখিয়েছিলেন যে দার্শনিক বিতর্কে প্রমাণের দায়ভার সংশয়ীর উপর বর্তায় না। ধর্মীয় বিতর্কেই এই রূপকের ব্যবহার সবচেয়ে বেশি।


title: রাসেলের চায়ের কেতলি

text:
"ইলাস্ট্রেটেড" পত্রিকা দ্বারা কমিশনকৃত কিন্তু অপ্রকাশিত “ইজ দেয়ার এ গড?” শিরোনামের একটি প্রবন্ধে ১৯৫২ সালে রাসেল লিখেন,
আমি যদি বলি যে পৃথিবী ও মঙ্গল গ্রহের মাঝখানে একটি চীনা চায়ের কেতলি, যা এতই ছোট যে আমাদের সবচেয়ে শক্তিশালী দূরবিন দিয়েও দেখা যাবে না, একটি ডিম্বাকার কক্ষপথে প্রদক্ষিণ করছে তবে কেউই তা ভুল প্রমাণ করতে পারবে না। কিন্তু আমি যদি বলি যে প্রমাণ করা যাবে না বলে এই চায়ের কেতলির অস্তিত্ব নিয়ে সংশয় পোষণ করা অচিন্তনীয়, তবে আমাকে সঙ্গত কারণেই পাগল হিসেবে অভিহিত করা হবে। এরকম কোন কেতলির কথা যদি প্রাচীন গ্রন্থে লিপিবদ্ধ হত, প্রতি রবিবারে পবিত্র সত্য হিসেবে শিক্ষা দেওয়া হত, বিদ্যালয়গুলোতে ছোট বাচ্চাদের মনে ঢুকিয়ে দেওয়া হত, তবে এহেন বস্তুর অস্তিত্বে অবিশ্বাসকে উন্মাদনার সামিল করা হত এবং আধুনিক যুগের মনোবিজ্ঞানী বা প্রাচীন যুগের ইনকুইজিশনকে তলব করা হত।


title: রাসেলের চায়ের কেতলি

text: রিচার্ড ডকিন্স তাঁর ২০০৩ সালের বই “এ ডেভিলস চ্যাপলেইন” এ এই রুপকটি ব্যবহার করে ঈশ্বরের অস্তিত্বের ক্ষেত্রে সংশয়বাদের সমালোচনা করেন। বিজ্ঞান ঈশ্বরের অস্তিত্ব বা অনস্তিত্ব সম্পর্কে কিছু বলতে পারে না। অতএব, একজন ধর্মীয় সংশয়বাদী বিশ্বাস করেন যে বিশ্বাস-অবিশ্বাস মানুষের ব্যক্তিগত রুচির ব্যাপার এবং দু’টোই সমপরিমাণ গুরুত্বের দাবিদার। ডকিন্স এখানেই এই রুপকের অবতারনা করেন: একজন সংশয়বাদী যদি বিশ্বাস-অবিশ্বাসকে একই পাল্লায় মাপতে চান, তবে তাকে চায়ের কেতলীতে বিশ্বাসকেও সমপরিমাণ সম্মান দেখাতে হবে কারণ এটির অস্তিত্ব ঈশ্বরের অস্তিত্বের থেকে কোনক্রমেই বেশি সম্ভাব্য নয়।


title: রাসেলের চায়ের কেতলি

text: পিটার এটকিন্স বলেন যে রাসেলের উপমার মূল প্রতিপাদ্য হল একজন বিজ্ঞানী কোন নেতিবাচকতাকে প্রমাণ করতে পারেন না, তাই অক্কামের ক্ষুরের সাহায্যে একটি সহজতর তত্ত্ব সবসময়ই একটি জটিল তত্ত্বের উপরে প্রাধান্য পাবে। তিনি লক্ষ্য করেন যে এই যুক্তি ধার্মিকদের উপর ভাল খাটে না, কারণ ধর্মবিশ্বাস ব্যক্তিগত অভিজ্ঞতা দ্বারা চালিত, একে বৈজ্ঞানিক জ্ঞানের সাথে একই পাল্লায় মাপা যায় না। বৈজ্ঞানিক দৃষ্টিভঙ্গী ওসব ব্যক্তিগত অভিজ্ঞতাপ্রসূত দাবিসমূহকে সংশয়ী দৃষ্টিতে দেখে।


title: রাসেলের চায়ের কেতলি

text: এরিক রিটান এই উপমার বিরুদ্ধে যুক্তি দেখান যে চায়ের কেতলি একটি বস্তু জাগতিক অবভাস এবং একারণে এটি যাচাইযোগ্য, কিন্তু ঈশ্বর বস্তুজগতের ঊর্ধ্বে। তাছাড়া আমরা বস্তুজগত সম্পর্কে যা জানি, তার আলোকে রাসেলের চায়ের কেতলিতে বিশ্বাস মোটেই সমর্থনযোগ্য নয়।


title: রাসেলের চায়ের কেতলি

text: রাসেলের উপমাকে পরবর্তীতে বিভিন্ন ব্যঙ্গমূলক ধর্মে সম্প্রসারিত করা হয়েছে, যেমন- অদৃশ্য, গোলাপী পঙ্খীরাজ ঘোড়া, উড়ন্ত স্প্যাগেটি দানব এবং গ্যারেজে বসবসকারী ড্রাগন।


title: র‌্যান্ডি শুঘার্ট

text: সার্জেন্ট ফার্স্ট ক্লাস র‌্যান্ডাল ‘র‌্যান্ডি’ ডেভিড শুঘার্ট () (১৩ আগস্ট, ১৯৫৮ – ৩ অক্টোবর, ১৯৯৩) মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন সদস্য। ১৯৯৩ সালে সংঘটিত মোগাদিশুর যুদ্ধে বীরোচিত অবদানের জন্য তিনি মরণোত্তর যুক্তরাষ্ট্রের সর্বোচ্চ সামরিক পদক মেডাল অফ অনার লাভ করেন।


title: র‌্যান্ডি শুঘার্ট

text: র‌্যান্ডি শুঘার্টের জন্ম ১৯৫৮ সালের ১৩ অক্টোবর, যুক্তরাষ্ট্রের নেব্রাস্কা অঙ্গরাজ্যের লিংকনে। তাঁর জন্ম হয়েছিলো সেনা পরিবারে, এবং তাঁর বাবা হার্বার্ট শুঘার্ট মার্কিন বিমান বাহিনীতে অফিসার হিসেবে কর্মরত ছিলেন। পরবর্তীকালে শুঘার্ট পেনসিলভ্যানিয়াতে চলে যান, ও হার্বার্ট এয়ার ফোর্সের চাকরি ছেড়ে দেন। পেনসিলভ্যানিয়ার নিউভিলের বিগ স্প্রিং হাই স্কুলে পড়ার সময় র‌্যান্ডি মার্কিন সেনাবাহিনীতে যোগদান করেন। সাধারণ প্রশিক্ষণ শেষে তিনি এয়ারবোর্ন স্কুলে সফলতার সাথে এআইটি (অ্যাডভান্সড ইন্ডিভিজুয়াল ট্রেইনিং বা উচ্চতর একক প্রশিক্ষণ) সম্পন্ন করেন। এরপর তিনি ওয়াশিংটনের ফোর্ট লুইসে ৭৫তম ইনফ্যান্ট্রি (এয়ারবোর্ন)-এর আওতাভুক্ত দ্বিতীয় রেঞ্জার ব্যাটালিয়নে যোগদান করেন।


title: র‌্যান্ডি শুঘার্ট

text: ১৯৯৩ সালের গ্রীষ্মকালে শুঘার্ট, অন্যান্য ডেল্টা ফোর্স সদস্যদের সাথে টাস্ক ফোর্স রেঞ্জারের অংশ হিসেবে সোমালিয়ার মোগাদিশু যান। ১৯৯৩ সালের ৩ অক্টোবরের অভিযানে শুঘার্ট অপারেশন গোথিক সার্পেন্টের স্নাইপার টিম লিডার হিসেবে দায়িত্বরত ছিলেন। সেদিন আকাশ থেকে সুপার ৬১ নামের মার্কিন আর্মির একটি ব্ল্যাক হক হেলিকপ্টার ভূমিতে অবস্থিত বাহিনীকে সহায়তা প্রদান করে আসছিলো, যা মিলিশিয়াদের আক্রমণে ভূপাতিত হয়। উদ্ধার কাজে দ্রুত একটি কমব্যাট সার্চ অ্যান্ড রেসকিউ আক্রান্ত স্থানে রওনা হয়। তার কিছুক্ষণ পরে সুপার ৬৪ হেলিকপ্টারটিও ভূপাতিত হয়, কিন্তু এবার ভূমিতে থাকা রেঞ্জাররা সেখানে গিয়ে উদ্ধার কাজ চালাতে সমর্থ ছিলো না, কারণ এইদিদের মিলিশিয়া বাহিনীর কাছ থেকে তাঁরা বড় রকমের বাঁধার সম্মুখীন হচ্ছিলো, ও তাঁরা প্রথম দূর্ঘটনার স্থানে যাওয়ার জন্যও লড়াই করছিলো।


title: র‌্যান্ডি শুঘার্ট

text: শুঘার্ট, তাঁর ডেল্টা স্নাইপারের সহকর্মী গ্যারি গর্ডন ও সার্জেন্ট ফার্স্ট ক্লাস ব্র্যাড হলিংস আকাশ থেকে স্নাইপার সহায়তা প্রদান করে আসছিলেন। ভূমিতে অনেক সংখ্যক সশস্ত্র সোমালি মিলিশিয়ার উপস্থিতি লক্ষ্য করার পরেও গ্যারি গর্ডন নিচে নেমে সুপার ৬৪-এর দূর্ঘটনাস্থলে উদ্ধার কাজ চালানোর জন্য কমান্ড সেন্টারের আবেদন করেন।


title: র‌্যান্ডি শুঘার্ট

text: মোগাদিশুর যুদ্ধে ভূপাতিত হেলিকপ্টারের পাইলট মাইকেল ডুরান্টকে বাঁচাতে গিয়ে মৃত্যুবরণ করায়, ১৯৯৪ সালের ২৩ মে শুঘার্ট ও গর্ডনকে যৌথভাবে মরণোত্তর মেডাল অফ অনার প্রদান করা হয়। এটি হচ্ছে মার্কিন যুক্তরাষ্ট্রের সর্বোচ্চ সামরিক পদক। ভিয়েতনাম যুদ্ধের পর এই প্রথম বারের মতো কোনো মার্কিন সৈন্য মেডাল অফ অনার প্রদান করা হয়। পুরস্কারের উদ্ধৃতিতে লেখা হয়:


title: গ্যারি গর্ডন

text: মাস্টার সার্জেন্ট গ্যারি আইভান গর্ডন () (৩০ আগস্ট, ১৯৬০ – ৩ অক্টোবর, ১৯৯৩) মরণোত্তর মেডাল অফ অনার প্রাপ্ত একজন মার্কিন সেনা সদস্য। মৃত্যুর সময় তিনি ছিলেন মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন নন-কমিশন্ড কর্মকর্তা। ১৯৯৩ সালের অক্টোবরে মোগাদিশুর যুদ্ধে বীরোচিত অবদানের জন্য তিনি র‌্যান্ডি শুঘার্টের সাথে যৌথভাবে যুক্তরাষ্ট্রের সর্বোচ্চ সামরিক সম্মাননা মেডাল অফ অনার লাভ করেন।


title: গ্যারি গর্ডন

text: ১৯৬০ সালের ৩০ আগস্ট যুক্তরাষ্ট্রের মেইন অঙ্গরাজ্যের লিংকনে গ্যারি গর্ডন জন্ম গ্রহণ করেন। ১৯৭৮ সালে ম্যাটনাকুক অ্যাকাডেমি থেকে তিনি স্নাতক সম্পন্ন করেন। একই বছরে, ১৮ বছর বয়সে তিনি মার্কিন সেনাবাহিনীতে যোগদান করেন। তাঁর দায়িত্বরত শাখা ছিলো ১০ম স্পেশাল ফোর্সেস গ্রুপের ২য় ব্যাটালিয়ন। পরবর্তীতে তিনি স্নাইপার হিসেবে ১ম স্পেশাল ফোর্সেস অপারেশনাল ডিটাচমেন্ট-ডেল্টা () বা ডেল্টা ফোর্সে যোগ দেন। ১৯৯৩ সালে সোমালিয়াতে তাঁর ইউনিটের সাথে যোগদানের আগে তিনি স্ত্রী কারমেনকে বিয়ে করেন। এছাড়া তাঁদের দুইটি সন্তান ছিলো।


title: ২০০৮ গ্রীষ্মকালীন অলিম্পিকে আরুবা

text: চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আরুবা অংশগ্রহণ করে।


title: তাবারে ভাযকেজ

text: তাবারে রামোন ভাযকেজ রোসাস (স্প্যানিশ ভাষায়: Tabaré Ramón Vázquez Rosas; ) উরুগুয়ের প্রাক্তন রাষ্ট্রপতি। তিনি ৩১শে অক্টোবর, ২০০৪ সালে রাষ্ট্রপতি নির্বাচিত করা হয়ে, ১লা মার্চ, ২০০৫ সালে দপ্তর গ্রহণ করেছিল এবং ১লা মার্চ, ২০১০ সাল পর্যন্ত উরুগুয়ের রাষ্ট্রপতি ছিলেন। তিনি ব্রড ফ্রন্ট দলের নেতা। তিনি উরুগুয়ের আদিবাসীদের বংশোদ্ভুত। পেশাগত জীবনে তিনি একজন চিকিৎসক এবং ক্যান্সার বিশেষজ্ঞ।


title: তাবারে ভাযকেজ

text: ২০০৫ সালে ভোটে অংশ নিয়ে জয় লাভ করেন।


title: হলুদগলা মার্টিন

text: হলুদগলা মার্টিন () এক প্রকার মাংশাসী মাঝারি জাতের বেজি জাতীয় প্রাণী। এই প্রাণীটি সারা বিশ্বে বিপন্নপ্রায় হয়ে উঠেছে। সাইবেরিয়া ও কোরিয়াতে এদের শিকার করা হয় সুন্দর চামড়ার জন্য। তবে এদের মাংস কটু গন্ধযুক্ত থাকায় মাংসের জন্য শিকার করা হয় না। এদের রঙ কমলা-হলুদ থেকে গাঢ় বাদামী এবং মসৃণ হলুদ রঙ গলায়। এদের ক্রান্তীয় বনভূমিতে দেখা যায়। সমুদ্রপৃষ্ঠ থেকে তিন হাজার ফুট উপরে এদের অবস্থান। মার্টিন আকার-আয়তনে অনেকটা বেজির মতো। তবে রং অনেক বাহারি। এদের কান দুটো বেজির চেয়ে অপেক্ষাকৃত বড় এবং বিড়ালের মতো গোলাকৃতির। মূলত গেছো প্রাণী হওয়ায় এদের পা শক্তিশালী। লোমশ লম্বা লেজ গাছে ঝাঁপাঝাঁপির সময় ভারসাম্য রক্ষা করে।


title: হলুদগলা মার্টিন

text: এদের মাথার দিককার রং হালকা বাদামি, তবে ঋতুভেদে দেহের রং হয় দুই ধরনের—কমলা হলদে, নয়তো কালচে বাদামি। লেজের রং কালো। গলার রং মাখন হলদে। কান, চোখ ও মুখের আশপাশে সাদাটে লোম রয়েছে। মাথাসহ দেহ ৪০—৬০ সেন্টিমিটার লম্বা। আর লেজের দৈর্ঘ্য ৩৮ থেকে ৪৩ সেমি। ওজন গড়ে ৩ দশমিক ৪ কেজি। মাংসাশী গোত্রের এই প্রাণীটি একা থাকতে পছন্দ করে। এরা নিশাচর, তবে দিনের বেলায়ও শিকার করে। মাটিতে, গাছে দুই জায়গায়ই শিকার ধরে। লম্বাটে শরীরের মার্টিন ছোট হলেও এদের চেয়ে বড় আকারের প্রাণী এরা কবজা করতে পারে।


title: হলুদগলা মার্টিন

text: জীববিজ্ঞানীদের ধারণা ছিল, বাংলাদেশের মিশ্র বৃষ্টিপাতের জঙ্গলে মার্টিন বা নেউল জাতীয় প্রাণী থাকতে পারে। এরা সাধারণত পাহাড়ি অঞ্চলে থাকে। তবে এত দিন কারও চোখে পড়েনি। যদিও আশির দশকে পাখিবিদ ডেভিড জনসন শ্রীমঙ্গলের লাউয়াছড়ার বনে প্রাণীটি দেখেছিলেন বলে দাবি করেছেন। কিন্তু সেই বিরল দর্শনের কোনো আলোকচিত্র-সাক্ষী নেই।


title: হলুদগলা মার্টিন

text: কাঠবিড়ালিই মার্টিনের অন্যতম খাদ্য। এ ছাড়া ঈগল, বনমোরগ, মথুরাসহ নানা জাতের পাখি এরা ধরে খায়। মাটিতে চলার সময় এরা লাফিয়ে চলে। তখন ইঁদুর, সাপ, কেন্নো এদের হাত থেকে নিস্তার পায় না। মাংসাশী হলেও এরা রসাল ফল, জাম খেতে পছন্দ করে। মিলনকাল গ্রীষ্মের শুরু অথবা শেষ দিকে। গর্ভকাল ১২০ দিনের। দুই থেকে পাঁচটি বাচ্চা দেয়। বাচ্চার সব দায় মা পালন করে। তিন থেকে চার মাস বাচ্চারা মায়ের সঙ্গে থাকে। বিপদে পড়লে, বিশেষ করে শত্রুর তাড়া খেলে মার্টিন পায়ু সংশ্লিষ্ট গ্রন্থি থেকে তীব্র বদ গন্ধ ছাড়ে।


title: হলুদগলা মার্টিন

text: হলুদগলা মার্টিন আন্তর্জাতিকভাবে বিপন্নপ্রায় প্রাণী। ঝলমলে চামড়াই এদের প্রধান শত্রু। শিকারিদের লক্ষ্য থাকে ওই চামড়া সংগ্রহ। ভারত থেকে শুরু করে দক্ষিণ পূর্ব-এশিয়া হয়ে রাশিয়ার দূরপ্রাচ্য পর্যন্ত এলাকায় প্রাণীটি দেখা যায়।


title: বড় গুইসাপ

text: বড় গুইসাপ বা "রামগদি", () (বৈজ্ঞানিক নাম: "Varanus salvator") হলো এক প্রকার বড় জাতের গিরগিটি। সর্বোচ্চ সাড়ে ১০ ফুটের মতো লম্বা হতে পারে এরা। তবে গড় দৈর্ঘ্য ৪ ফুট ১১ ইঞ্চির মতো। ওজন ২৫ কেজির মতো হতে পারে। তবে বেশির ভগেরি ওজন এর অর্ধেক। বড় গুইসাপ দেখতে পাওয়া যায় ভারত, শ্রীলংকা, ইন্দোনেশিয়া, ইন্দোচীনে। এরা ভালো সাতারু। পৃথিবীতে কমোডো ড্রাগন হচ্ছে সবচেয়ে বড় গুইসাপ প্রজাতি। কিছু লোক বিচিত্র এই প্রাণী ও এদের বসত এলাকা বিলীন করতে উঠে পড়ে লেগেছে। তারা চামড়ার জন্য এদের ধরতে আসে।


title: বড় গুইসাপ

text: বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।


title: বড় গুইসাপ

text: বড় গুই বা রামগাদি দেখতে গাঢ় বাদামি বা কালচে, তাতে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে পারে। সাঁতরে খাল-বিল-পুকুর সহজেই পাড়ি দিতে পারে। এদের প্রধান খাদ্য কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ও উচ্ছিষ্ট। বড় গুইসাপ মাছ, সাপ, ব্যাঙ, কাঁকড়া ও পাখি খায়। তারা ছোট কুমির, কুমিরের ডিম ও কচ্ছপও খায়।


title: বড় গুইসাপ

text: বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই ও রামগাদি বা বড় গুই। এদের প্রতিটিই বিপন্ন। কালো গুইসাপ দেশের সর্বত্র দেখা যায়। সোনা গুই পাহাড়ি এলাকায় আর রামগাদির প্রধান আবাস হলো মিঠাপানি ও লোনাপানির সঙ্গম এলাকা, নদীর মোহনা, সুন্দরবন, সেন্ট মার্টিন দ্বীপ থেকে শুরু করে সমগ্র উপকূলীয় অঞ্চল। বসতি সংকোচন ও চামড়ার জন্য ব্যাপক নিধনের কারণে আজ এরা বিপন্নপ্রায়।


title: সবুজ ব্যাঙ

text: সবুজ ব্যাঙ () জলজ ব্যাঙের একটি প্রজাতি যা ভারতীয় ও শ্রীলংকান উপদ্বীপে পাওয়া যায়। কাছ থেকে দেখে বোঝা যায়, সত্যিই অসাধারণ সুন্দর এই সবুজ ব্যাঙ। এর দেহের উপরিভাগের রং পাতাসবুজ। এর পিঠের শিরা, ডানার কাছটার রং সবুজে হলুদ। ছোট ব্যাঙের রং হালকা সবুজ। বয়স্ক ব্যাঙের পিঠের দিক থেকে শুরু করে পেছন ও পা গাঢ় সবুজ। এর পেটের দিকটা সবুজাভ অথবা লালচে হলুদ রঙের। এই ব্যাঙের বৈজ্ঞানিক নাম "Euphlyctis hexadactylus"। নাকের ডগা থেকে পশ্চাদ্দেশ পর্যন্ত দৈর্ঘ্য ১৩০ সে.মি.। সোনা ব্যাঙের (১৬০ সে.মি.) চেয়ে সামান্য ছোট। সবুজ ব্যাঙের প্রধান বৈশিষ্ট্য হলো এর খাদ্যাভ্যাস।


title: সবুজ ব্যাঙ

text: অন্যান্য সব ব্যাঙ জ্যান্ত কীটপতঙ্গ, সরীসৃপ খেয়ে বাঁচে, সামান্য পরিমাণ সবজি খায়। সবুজ ব্যাঙের খাদ্যের ৮০ শতাংশ আসে সবজি থেকে। বাকি ২০ শতাংশ জীবন্ত কীটপতঙ্গ। মেয়ে সবুজ ব্যাঙ পুরুষের চেয়ে আকারে বড় হয়। অন্যান্য ব্যাঙের হাত-পায়ের আঙুলগুলো পাতলা চামড়ায় জড়ানো। সবুজ ব্যাঙের হাতের আঙুলগুলো পৃথক। সবুজ ব্যাঙের ডাক অনেকটা সোনা ব্যাঙের মতো। ছড়িয়ে-ছিটিয়ে একেকটি ব্যাঙ আলাদাভাবে থাকে। সাধারণত দিনেই এরা বেশি সচল, তবে রাতেও সচল হয় প্রয়োজনে। মার্চ থেকে সেপ্টেম্বর এদের মিলনের সময়।


title: সবুজ ব্যাঙ

text: মধুপুর, ভাওয়াল গড়ের পুকুরেও এই ব্যাঙ পাওয়া যায়। আগে ভাবা হত সবুজ ব্যাঙ শুধু বাংলাদেশের সুন্দরবনের গ্রামীণ জলাশয়গুলোতেই পাওয়া যায়। পরে ভারত ও মিয়ানমারে সবুজ ব্যাঙের অস্তিত্ব প্রমাণিত হয়েছে। পুকুরটাতে জমাট হয়ে এক ধরনের দাম (জলজ গুল্ম) ব্যাঙগুলোর স্বাভাবিক বাসস্থান হয়ে উঠেছে। লতানো জলজ উদ্ভিদগুলোর রং নীলচে সবুজ। এর মধ্যে ব্যাঙগুলো মাথা জাগিয়ে ভেসে থাকে, বিপদ দেখলে টুপ করে ডুবে যায়। দামের ডাঁটা হলদে, পাতা সবুজ। এই পাতার সঙ্গে সবুজ ব্যাঙ এমনভাবে মিশে যায় যে ভালো করে লক্ষ না করলে এদের দেখতে পাওয়া যায় না।


title: সবুজ ব্যাঙ

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।


title: যোজক কলা

text: যোজক কলা এক ধরনের আঁশবহুল কলা, যেটি মানবদেহের অন্যান্য অঙ্গ অথবা কলাকে সমর্থন করে, যুক্ত করে অথবা বিচ্ছিন্ন করে। এটি চার ধরনের কোষকলার একটি (অপর তিনটি হচ্ছে এপিথিলিয়াল, পেশি ও স্নায়ুকলা)।


title: যোজক কলা

text: প্রাণীদের যোজক কলার মূল উপাদান কোলাজেন ও স্তন্যপায়ী প্রাণীদের মধ্যে এটির পরিমাণ সবচেয়ে বেশি, যা প্রায় ২৫%।


title: যোজক কলা

text: যোজক কলা ফাইব্রোব্লাস্ট, এডিপোসাইট, ম্যাক্রোফেজ, মাস্ট কোষ এবং লিউকোসাইড নিয়ে গঠিত। ১৮৩০ সালে জোসেফ পিটার মুলার "যোজক কলা" শব্দটি (জার্মান ভাষায়, "বিন্দেগিউবে") প্রস্তাব করেন। ১৮ শতকেই যোজক কলা স্বতন্ত্র্য শ্রেণি হিসেবে বিবেচিত হত।


title: যোজক কলা

text: যে কলা ধাত্র তরল ও যার কোষগুলো ধাত্রে ভাসমান অবস্থায় থাকে, তাকে তরল যোজক কলা বলে। এটি শোষিত খাদ্যসহ বিভিন্ন দ্রবীভূত পদার্থ দেহের বিভিন্ন অংশে পরিবহন করে এবং রেচক পদার্থ ধৌত করে বলে একে "পরিবহন বা সংবহন কলা"ও বলা হয়। তরল যোজক কলা প্রধানত দুই প্রকার। যথা:


title: সুনামি

text: সুনামি (জাপানি ভাষায়: 津波 [tsɯnami], আক্ষরিক অর্থে 'পোতাশ্রয় ঢেউ' বা 'harbor wave') এক প্রকার জলোচ্ছ্বাস, বস্ত‌ুত সুনামিতে পোতাশ্রয়েই সবচেয়ে বেশি ক্ষয়ক্ষতি হয়। ইংরেজি ভাষায়: tsunami উচ্চারণ: /(t)suːˈnɑːmi/ (t)soo-NAH-mee) হলো সাগর বা নদী বা অন্য কোনো জলক্ষেত্রে ভূমিকম্পের, ভূমিধ্বসের কিংবা আগ্নেয়গিরির উদ্‌গীরণের প্রভাবে সৃষ্ট জলোচ্ছ্বাস বা ঢেউ।


title: সুনামি

text: "সুনামি" নামটি জাপানি ভাষার শব্দ থেকে উৎসারিত। জাপানি শব্দটিকে ইংরেজিতে লিখলে হয় "Tsunami", সে হিসেবে বাংলায়ও প্রথম প্রথম "ৎসুনামি" নামটি ব্যবহ‌ৃত হয়। পরে উচ্চারণগত বানান, অর্থাৎ "সুনামি" সর্বসম্মতভাবে গৃহীত হয়।


title: সুনামি

text:
সুনামি বিভিন্ন কারণে সৃষ্টি হতে পারে। কারণগুলোর মধ্যে ভূমিকম্প, আগ্নেয়গিরির অগ্নুৎপাত, ভূমিধ্বস অন্যতম। তন্মধ্যে দুটি কারণ উল্লেখযোগ্য:
সমুদ্রসমতলের ২০-৩০ কিলোমিটার গভীরে ভূমিকম্প হলে তা সমুদ্র তলদেশের মাটিকে যেমন নাড়িয়ে দেয়, তেমনি খুব স্বাভাবিকভাবেই তার সাথে সম্পর্কিত জলকে নাড়িয়ে দেয়। ভূমির কম্পন যখন জলে সঞ্চালিত হয়, তখন তার ফলে সুনামির উৎপত্তি হতে পারে। এছাড়াও সাধারণত কার্বন চক্রের প্রভাবে ভূ-অভ্যন্তরে টেকটনিক প্লেটের নড়াচড়া হতে থাকে। এভাবে কখনও কোনো একটি প্লেট অপর প্লেটের দিকে অনবরত ধাক্কা দিতে থাকলে একসময় একটি আরেকটির উপরে উঠে যায়। তখন ঐ স্থানের ভূত্বক আচমকা উঁচু হয়ে যায়, এমনকি এভাবে ছোট টিলা থেকে পাহাড় সমান পর্যন্ত হঠাৎ ভূত্বক উঁচু হয়ে যেতে পারে। সমুদ্র, নদী, জলাশয় কিংবা অন্য কোনো বৃহৎ জলক্ষেত্রের নিচের ভূত্বক এভাবে ফুলে উঠলে তখন ঐ জলক্ষেত্রের পানিও হঠাৎ ফুলে উঠে সুনামির সৃষ্টি হয়।


title: সুনামি

text: সুনামির ক্ষেত্রে কম্পনজনিত বা তাড়নজনিত কারণে ফুলে উঠা পানি সলিটনের মতো বিশাল এক বা একাধিক ঢেউয়ের সৃষ্টি করে, এবং তা চারিদিকে সমান মাত্রায় ছড়িয়ে পড়ে। এই ঢেউ দ্রুততার সাথে পাড়ে বা পাড়গুলোতে এসে আছড়ে পড়ে। বিশাল সমুদ্রের ক্ষেত্রে, উত্থিত ঢেউ নিকটবর্তি ভূভাগের দিকে ধাবিত হয়। কখনও কখনও এই পাহাড় সমান পানি, বিশাল জলক্ষেত্র ঠেলে আসতে আসতে দূর্বল হয়ে পড়ে। কিন্তু কখনও কখনও তীব্র মাত্রার ঢেউ সব বাধা পার হয়ে, কিংবা ভূভাগের কাছে সংঘটিত ভূত্বকের উত্থানে তীব্র মাত্রার ঢেউ কোনো বাধা ছাড়াই নিকটবর্তি ভূভাগে এসে আঘাত করে। এধরনের আকষ্মিক জলোচ্ছাসে উপকূলীয় অঞ্চলে জান-মালের ব্যাপক ক্ষয়ক্ষতি হয়ে থাকে। জলক্ষেত্রের নিচে আগ্নেয়গিরির অগ্নুৎপাত হলেও পানি এভাবে ফুলে উঠতে পারে এবং সুনামি ঘটাতে পারে। আবার স্থলভাগের কোনো ভূমি থেকে ভূমিধ্বস হলেও তা জলক্ষেত্রে এমন সুনামির সৃষ্টি করতে পারে।


title: সুনামি

text: সুনামি যে সবসময়ই বিশাল ঢেউ হয়ে আসে এমনটাও ঠিক নয়। কখনও কখনও এমনও হতে পারে, সমুদ্রের গভীরে থাকাকালীন সুনামির ঢেউটি নৌকার নিচ দিয়ে চলে গেছে অথচ টেরই পাওয়া যায়নি। এর মূল কারণ হলো সমুদ্রের নিচ অনেক গভীর হয়ে থাকে এবং ফুলে উঠা পানি সহজেই স্থিতাবস্থায় আসার মতো তল পায়। কিন্তু সমুদ্র যতই ভূভাগের কাছাকাছি হয়, ততই অগভীর হতে থাকে সমুদ্র, তাই এধরনের ঢেউও চূঁড়ার আকার ধারণ করতে শুরু করে। কিছু কিছু সুনামি ভূভাগের দিকে অগ্রসর হতে হতে ১০০ ফুট (৩০ মিটার) পর্যন্ত উঁচুও হতে পারে। এপর্যন্ত সবচেয়ে বড় সুনামি মাপা হয়েছে ২১২ ফুট উচ্চতার (৬৫ মিটার)।


title: সুনামি

text: গভীর জলে সুনামি প্রতি ঘন্টায় ৬০০ মাইল (১,০০০ কিলোমিটার) গতির হতে পারে। সুনামির ঢেউ সাধারণত একটি হয় না, হয় ধারাবাহিক কয়েকটি, এবং একটি ঢেউয়ের চূঁড়া থেকে আরেকটি ঢেউয়ের চূঁড়ার দূরত্ব ১০০ মাইলের (১৬০ কিমি) মতো হতে পারে। তাই একটি বড় ঢেউ আঘাত করার মোটামুটি ১ ঘন্টা বা সামান্য বেশি সময় পর দ্বিতীয় আরেকটি এবং আরো ১ ঘন্টা পর তৃতীয় আরেকটি -এভাবে ঢেউগুলো ভূভাগে এসে আঘাত করতে পারে।


title: নদীভাঙন

text: নদীভাঙন, এক প্রকার প্রাকৃতিক দুর্যোগ। নদীর সমুদ্রে গিয়ে পড়ার সময় সাধারণত সমুদ্রের কাছাকাছি হলে তীব্র গতিপ্রাপ্ত হয়। তখন পানির তীব্র তোড়ে নদীর পাড় ভাঙতে থাকে। নদীর পানির স্রোতে নদীর পাড় ভাঙার এই অবস্থাকে নদীভাঙন বলে।


title: নদীভাঙন

text: পানিচক্রের প্রভাবে পর্বতের গায়ে বরফ জমে, সেই বরফ গলা পানি পর্বতের গা থেকে নেমে আসে। এভাবে নদীর সৃষ্টি হয়। নদীর এই পানি সমুদ্রের দিকে ধাবিত হয়। সাধারণত সমুদ্রের কাছাকাছি অংশে নদীর পানি তীব্র গতিতে ছুটে চলে। এছাড়াও বর্ষা মৌসুমে উজানে তীব্র বৃষ্টিপাত হলেও নদীর পানি বেড়ে যায়। তখন নদীতে স্রোতও বেড়ে যায়। নদীর এই তীব্র স্রোত ভাটার দিকে চলার পাশাপাশি নদীর পাড় আঘাত করতে থাকে। পানির এই ক্রমাগত তীব্র আঘাতে নদীতীরবর্তী ভূভাগ ক্ষয় হতে থাকে। একসময় মাটি ক্ষয় হতে হতে যখন উপরের মাটির ভার সহ্য করতে পারে না, তখন উপরের অক্ষয় মাটিসহ নদীপাড়ের বিশাল অংশ বা চাড়া নদীর মধ্যে ভেঙে পড়ে। এসব কারণে ভাঙন এলাকায় নদীর পানি হয় গলিত মাটিপূর্ণ, ঘোলা।


title: নদীভাঙন

text: আরো একটি কারণে এমনটা হতে পারে। সাধারণত নদী, তার পানির গতিপথে কোনো বাধা পেলে তাতে তীব্র আঘাত করে। নদী, গতিপথ বদলাবার সময় যেদিকে গতি বদলায়, সেদিকের পাড়ে বারবার তীব্রগতিতে আঘাত করতে থাকে। সাধারণত উপকূল এলাকা পলিগঠিত হওয়ায়, নরম পলিমাটির স্তর সেই আঘাত সহ্য করতে না পেরে ভেঙ্গে পড়ে। এভাবে নদী একদিকের পাড় ভাঙতে থাকলেও অপর দিক থেকে গতি বদলে নেয় বলে অপর দিকে গলিত পলিমাটি নিয়ে জমা করতে থাকে। তাই নদীভাঙনের মাধ্যমে নদীর একপাড় ভাঙে, আরেক পাড় গড়ে।


title: নদীভাঙন

text: বাংলাদেশে, সাধারণত বর্ষাকালে উজানে প্রচুর বৃষ্টিপাতের দরুন নদীর পানি বেড়ে যায় এবং তা প্রচন্ড গতিতে সমুদ্রের দিকে ধাবিত হয়। এসময় উপকূলীয় অঞ্চলের নদীসংলগ্ন স্থলভাগে পানির তীব্র তোড়ে সৃষ্টি হয় নদীভাঙনের। বাংলাদেশে এটা স্বাভাবিক চিত্র হলেও সাম্প্রতিক গবেষণায় তা আর স্বাভাবিক বলে পরিগণিত হচ্ছে না। পানি উন্নয়ন বোর্ডের দেয়া তথ্যমতে, পদ্মা-ব্রহ্মপুত্র-মেঘনা অববাহিকার প্রায় ১,২০০ কিলোমিটার জুড়ে ভাঙন অব্যাহত আছে। আরও প্রায় ৫০০ কিলোমিটার এলাকায় নতুন করে ভাঙন দেখা দিতে পারে। এতে কৃষি জমির এক বিরাট অংশ নদীগর্ভে তলিয়ে যাবে। অথচ এর বিপরীতে যে চর জেগে উঠছে, তা অপ্রতুল।


title: নদীভাঙন

text: বাংলাদেশের পানি উন্নয়ন বোর্ডের সহযোগী প্রতিষ্ঠান সেন্টার ফর এনভায়রনমেন্টাল অ্যান্ড জিওগ্রাফিক্যাল ইনফরমেশন সার্ভিসেস (CEGIS) উপগ্রহের মাধ্যমে সংগৃহীত উপাত্ত বিশ্লেষণে বেরিয়ে এসেছে যে, ১৯৭৩-২০০৮ খ্রিস্টাব্দ পর্যন্ত ভোলার মূল ভূভাগ থেকে ২৪০ বর্গ কিলোমিটার জমি নদীগর্ভে বিলীন হয়ে গেছে। উপগ্রহচিত্রে দেখা যায় ভোলার উত্তর-পূর্ব দিকে ভাঙনের প্রবণতা বেশি। যদিও একই সময়ে ৭০ বর্গ কিলোমিটার নতুন চর ভোলার সঙ্গে যুক্ত হয়েছে, কিন্তু ভাঙনের তুলনায় তা যৎসামান্য। পানি উন্নয়ন বোর্ড থেকে জানা যায়, ২০০৪-২০০৮ -এই চার বছর ভাঙনের মাত্রা বেড়েছে, আর ২০০৯ খ্রিস্টাব্দে তা সর্বোচ্চ হয়েছে।


title: নদীভাঙন

text: কোপেনহেগেনে জলবায়ু বিষয়ক আন্তর্জাতিক সম্মেলনে (২০০৯) বাংলাদেশ সরকারের পক্ষ থেকে উপস্থাপিত প্রতিবেদনগুলির একটিতে জানানো হয়, বাংলাদেশ পানি উন্নয়ন বোর্ডের তথ্য অনুযায়ী পদ্মা-ব্রহ্মপুত্র-মেঘনা অববাহিকায় প্রায় ১,২০০ কিলোমিটার জুড়ে ভাঙন অব্যাহত আছে। এবং আরও প্রায় ৫০০ কিলোমিটার জুড়ে নতুন করে ভাঙন দেখা দিতে পারে।


title: নদীভাঙন

text: ভোলা সদর উপজেলার রাজাপুর ইউনিয়নেরর একটি অংশের নাম ঘর রাজাপুর, অন্য অংশটির নাম বাহির রাজাপুর। বাহির রাজাপুরে ৬ বছর আগেও (পরিপ্রেক্ষিত ২০০৯) ১৭টি গ্রাম ছিলো; ভাঙনের ফলে তা এসে ঠেকেছে মাত্র ৬টিতে। পাশাপাশি ২০০৯ সালে ভাঙন কবলিত ছিলো সীতারাম এবং উত্তর রামদাসপুর। মনপুরা উপজেলার স্থানীয় বাসিন্দাদের মতে বিগত ১৫ বছরের তুলনায় ২০০৯ সালের ভাঙনের হার বেশি (পরিপ্রেক্ষিত ২০০৯)।


title: নদীভাঙন

text: ২০০৯ খ্রিস্টাব্দের প্রেক্ষাপটে হাতিয়ার উত্তর, উত্তর-পূর্ব ও উত্তর-পশ্চিমাংশের তমরদ্দি, চরকিং ও চরঈশ্বর ইউনিয়ন এবং সুখচর ও নলচিরার অবশিষ্টাংশ ব্যাপক ভাঙনের কবলে রয়েছে। নদীভাঙনের পর হাতিয়া উপজেলা পরিষদ ১৯৮৫-৮৬ খ্রিস্টাব্দে বর্তমান উপজেলা সদর ওছখালিতে স্থানান্তর করা হয়েছিলো। ভাঙনের কবলে ইতোমধ্যেই রাজকুমার সাহার হাট, মনু বেপারির হাট, হিজিমিজির বাজার, নায়েবের হাট, সাহেবের হাট, নলচিরা বাজার, সাহেবানী বাজার, চৌরঙ্গী বাজার, জাইল্লা বাজার, মফিজিয়া বাজার, নলচিরা নতুন বাজার ও ভুঞার হাট মেঘনাগর্ভে হারিয়ে গেছে। হাতিয়া উপজেলা সরকারি কমিশনার (ভূমি) অফিসসূত্রে প্রাপ্ত তথ্যমতে, ভাঙনের কবলে উপজেলার সাগরদি, চরবাটা, মাইজচরা, চর হাসান-হোসেন, চরকিং, উত্তর চরকিং, কাউনিয়া, চরবগুলা, চরআমানুল্লাহ, দক্ষিণ চরআমানুল্লাহ মৌজাগুলো মেঘনাগর্ভে সম্পূর্ণ বিলীন হয়ে গেছে। এছাড়া আরো ২০টি মৌজার বেশিরভাগই নদীগর্ভে হারিয়ে গেছে।


title: নদীভাঙন

text: হাতিয়া যে হারে ভাঙছে, সে হারে নতুন জমি হাতিয়ার সাথে যুক্ত হচ্ছে না। সিইজিআইএস-এর উপগ্রহচিত্র বিশ্লেষিত মত হলো ১৯৭৩-২০০৮ খ্রিস্টাব্দ পর্যন্ত হাতিয়ার মূল ভূভাগ থেকে ১৫০ বর্গ কিলোমিটার জমি নদীতে বিলীন হয়েছে। দেখা যায়, হাতিয়ার চারদিকই ভাঙছে, তবে প্রবণতা বেশি উত্তরদিকে। পলি জমে দক্ষিণ-পশ্চিমে সাত বর্গকিলোমিটার জমি যুক্ত হলেও ভাঙনের তুলনায় তা যৎসামান্য।


title: নদীভাঙন

text: নিঝুম দ্বীপে সরকারি উদ্যোগে গড়ে তোলা বন ধ্বংসের পথে। নদীভাঙন ছাড়াও ঘূর্ণিঝড় আইলায় মারাত্মক ক্ষতিগ্রস্থ হয়েছে এই কৃত্রিম উপকূলীয় বনটি। দিনে দিনে বনটি ছোট হয়ে আসছে। এই বন বিলুপ্ত হলে ঝঞ্ঝাবিক্ষুব্ধ বঙ্গোপসাগরের আগ্রাসনে টিকতে পারবে না দ্বীপের ২২,০০০-এরও বেশি মানুষ, আর ২০,০০০-এর মতো হরিণ।


title: আর্চ এনিমি

text: আর্চ এনিমি একটি সুইডিশ মেলোডিক ডেথ মেটাল ব্যান্ড যা ১৯৯৬ সালে গঠিত হয়। এর সদস্যরা আগে মারসিফুল ফেইট, স্পিরিচুয়াল বেগার ইত্যাদি ব্যান্ডে ছিল। গিটারিস্ট মাইকেল আমট ব্যান্ডটি গঠন করে। ব্যান্ডটি ৭টি স্টুডিও অ্যালবাম, একটি লাইভ অ্যালবাম, দু’টি ডিভিডি ও ৩টি এপি প্রকাশ করে। ব্যান্ডটির ভোকাল ছিল জোহান লিভা যিনি ২০০০ সালে এঞ্জেলা গসসোও-এর মাধ্যমে পরিবর্তিত হন। ব্যান্ডটির বর্তমান ভোকাল এলিসা হোয়াইট-গ্লুজ।


title: এঞ্জেলা গসসোও

text: অ্যাঞ্জেলা নাথালিয়া গসসোও সুইডিশ মেলোডিক ডেথ মেটাল ব্যান্ড আর্চ এনিমি-এর মূল ভোকাল। তিনি ৫ই নভেম্বর ১৯৭৪ সালে জার্মানিতে জন্ম গ্রহণ করেন। আস্মোডিনা ও মিস্ট্রেস তার পুরনো ব্যান্ড। তাকে খুব অল্প কয়েকজন সফল মহিলা মেটাল গায়িকার কাতারে ফেলা যায়। তিনি একজন সাংবাদিক মরবিড এ্যাঞ্জেল ব্যান্ডের ডেভিড ভিন্সেন্ট, মেগাডেথ ব্যান্ডের ডেভ মাস্টাইন , জুডাস প্রিস্ট ব্যান্ডের রব হালফোর্ড অ্যাঞ্জেলা গসসোও-এর মূল অনুপ্রেরণা। অ্যাঞ্জেলা নিরামিষভোজী। আর্চ এনিমি ব্যান্ডটির ভোকাল ছিল জোহান লিভা যিনি ২০০০ সালে এঞ্জেলা গসসোও-এর মাধ্যমে পরিবর্তিত হন। অ্যাঞ্জেলা ব্যান্ডটিতে যোগদানের আগে একটি জার্মান ম্যাগাজিনের জন্য মাইকেল আমট -এর সাক্ষাৎকার নিচ্ছিলেন ছিলেন। তখন তিনি মাইকেলকে একটি ডেমো ভিডিও উপহার দেন যেখানে তার ভাষায় তার বাজে পরিবেশনা ছিল একটি ক্লাবে। পরে যখন আর্চ এনিমি ব্যান্ড ২০০০ সালে ভোকাল খুঁজছিল তখন অ্যাঞ্জেলা নাথালিয়া গসসোও অডিশন দিতে আসেনএবং নির্বাচিত হন।


title: এঞ্জেলা গসসোও

text:
আস্মোডিনা ব্যান্ডের সাথে
মিস্ট্রেস ব্যান্ডের সাথে
আর্চ এনিমি ব্যান্ডের সাথে


title: ক্রেডেল অব ফিলথ

text:
ক্রেডেল অব ফিলথ একটি ব্রিটিশ এক্সট্রিম মেটাল ব্যান্ড যা ১৯৯১ সালে গঠিত হয়। এদের সঙ্গীতের ধরণ ব্ল্যাক মেটাল থেকে শুরু করে গোথিক মেটাল, সিম্ফোনিক ব্ল্যাক মেটাল পর্যন্ত বিস্তৃত। এদের গানের কথায় বিভিন্ন মিথোলজি, হরর ফ্লিম, গোথিক সাহিত্য ও কবিতার প্রভাব সুস্পষ্ট। এই ব্যান্ডটি সফলতার সাথে তাদের গন্ডি ভেঙে মূল ধারায় অনুপ্রবেশ করেছে। তাদের এমটিভি, কেরাং, ওজফেস্ট, ডাউনলোড ফেস্টিভ্যাল-এ অংশগ্রহণ সে কথাই জানান দেয় এবং তাদের একটি বাণিজ্যিক ভাবমূর্তি হাজির করে। অনেকে তাদের শয়তানের উপসনাকারী হিসেবে মনে করে, কিন্তু আসলে তাদের গানের কথায় স্যাটানিজম-এর উপস্থিতি খুবই সামান্য এবং যতটুকু ব্যবহৃত হয়েছে তা রূপক অর্থে বলা যায়। ২০০৬ সালের মেটালহ্যামার ম্যাগাজিনের ভাষ্যমতে ক্রেডেল অব ফিলথ আয়রন মেইডেন-এর পর সবচেয়ে সফল ব্রিটিশ হেভি মেটাল ব্যান্ড।
তাদের প্রথম অ্যালবাম "দ্যা প্রিন্সিপ্যাল অব ইভিল মেইড ফ্লেশ" ১৯৯৪ সালে বের হয় যা মেটালহেমার ম্যাগাজিনের মতে গত বিশ বছরে বের হওয়া সবচেয়ে ভাল ১০টি ব্ল্যাক মেটাল অ্যালবামের একটি। ব্যান্ডটি এই পর্যন্ত নয়টি স্টুডিও অ্যালবাম বের করেছে।কনসেপ্ট অ্যালবামের চরিত্রগুলো ইতিহাস থেকে নেওয়া। ইতিহাসের কুখ্যাত ও ভয়ংকর চরিত্রগুলোকে তারা গানের মাধ্যমে তুলে ধরেছে বিভিন্ন অ্যালবামে। তারা ব্ল্যাক মেটাল ব্যান্ড কিনা এটা নিয়ে প্রশ্ন করলে ভোকাল ড্যানি ফিলথ ১৯৯৮ সালে বিবিসি রেডিও-৫-এর সাথে এক সাক্ষাৎকারে বলেনঃ"আমি হেভি মেটাল শব্দটাই ব্যবহার করি ব্ল্যাক মেটাল-এর থেকে, কারণ আমি মনে করি ওটা এখন একটা শখের ব্যাপার হয়ে দাঁড়িয়েছে।তোমার যা পছন্দ বলোঃ ব্ল্যাক মেটাল, ডেথ মেটাল, যে কোন ধরণের মেটাল..."


title: মহাসুখ মন্দির

text: মহাসুখ মন্দির তার সোনালি রঙের জন্য "স্বর্ণমন্দির" নামে খ্যাত। বাংলাদেশের তিন পার্বত্য জেলা রাঙ্গামাটি, খাগড়াছড়ি ও বান্দরবান। মহাসুখ মন্দির বান্দরবান জেলা শহর থেকে তিন কি:মি: পশ্চিমে বালাঘাটা এলাকার নাতিউচ্চ পাহাড় চূঁড়ায় স্থাপিত। মায়ানমার থেকে শিল্পী এনে এটি তৈরি করা হয়। ২০০৪ সালে এর কাজ সম্পূর্ণ করা হয়। মন্দিরের বাইরের অংশে ভিন্ন ভিন্ন প্রকোষ্টে তিব্বত, চীন, নেপাল, ভিয়েতনাম, কম্বোডিয়া, ভূটান, মায়ানমার, কোরিয়া, জাপান ইত্যাদি দেশের শৈলীতে সৃষ্ট ১২টি দন্ডায়মান বুদ্ধ আবক্ষ মূর্তি এখানে নতুন মাত্রা যোগ করেছে। আর মন্দিরের অভ্যন্তরে কাঠের উপর অসাধারণ সুন্দর রিলিফ ভাষ্কর্য কর্ম মায়ানমারের কাঠের শিল্প-কর্মের ঐতিহ্যের কথা স্মরণ করায়। মন্দির চত্তরের গড়ুড় স্তম্ভ ও পাখি আপনাকে আকাশে ডাকবে। মন্দির থেকে দেখবেন পূর্বদিকে বান্দরবান শহর ও চারপাশে শুধু পাহাড় আর পাহাড়।


title: স্ক্রু কনভেয়ার

text: স্ক্রু কনভেয়ার বেশ জনপ্রিয় মালামাল পরিবহন যন্ত্র। এটি বিভিন্ন স্তুপাকার মালামাল উৎপাদন কারখানায় ব্যবহৃত হয়। এছাড়া স্ক্রু কনভেয়ার আর্কিমিডিসের স্ক্রু হিসেবে ব্যবহৃত হয়। বিভিন্ন স্তুপাকার মালামাল পরিবহন ব্যবস্থায় ক্লাচ নিয়ন্ত্রিত স্ক্রু কনভেয়র ব্যবহৃত হয়। আধুনিক কারখানায় স্ক্রু কনভেয়ার ভূমির সাথে আংশিক তীর্যক ভাবে অথবা উলম্ব ভাবে যুক্ত থেকে দক্ষতার সাথে স্তুপাকার মালামাল (যেমন: চিনি, গুড়া দুধ, চাল, গম ইত্যাদি) পরিবহন করে।


title: স্ক্রু কনভেয়ার

text: স্ক্রু কনভেয়ার তৈরি হয় কোন শ্যাফটের চারপাশে স্ক্রুর মত প্যাঁচ এবং অগভীর খাদ যুক্ত বাড়তি অংশ যুক্ত করে। অথবা শ্যাফট বিহীন প্যাঁচানো অংশ নিয়ে, যার একাংশ মুক্ত থাকে আর একাংশ কোন কিছুর সাহায্যে যান্ত্রিক ভাবে ঘোরানো হয়। স্ক্রু কনভেয়ারের দক্ষতা বাড়ানোর জন্য এর প্যাঁচগুলোর মধ্যবর্তী দূরত্ব (যাকে পিচ বলা হয়) বাড়িয়ে দেওয়া হয়। এতে কনভেয়ারটিকে কম ঘুরিয়ে বেশি মালামাল স্থানান্তর করা যায়।


title: স্ক্রু কনভেয়ার

text: স্ক্রু কনভেয়ারের মাধ্যমে মালামাল সরাসরি নিচে থেকে উপরে তোলা যায়। এক্ষেত্রে একটা বিষয় মনে রাখা প্রয়োজন যে- স্ক্রুর প্যাঁচের হেলানো কোণের মান যত বাড়বে, এর মালামাল পরিবহন সীমা ততই কমবে।


title: ২০০৮ গ্রীষ্মকালীন অলিম্পিকে দৌড়বাজী

text: ২০০৮ গ্রীষ্মকালীন অলিম্পিকের শেষ ১০দিন, ১৫ই আগস্ট থেকে ২৪শে আগস্ট ২০০৮ পর্যন্ত, দৌড়বাজী অনুষ্ঠিত হয় বেজিং ন্যাশনাল স্টেডিয়ামে। অলিম্পিকে দৌড়বাজীতে চারটি সুনির্দিষ্ট বিভাগে প্রতিদ্বন্দ্বিতা হয়: ট্র্যাক ও ফিল্ড বিভাগ, রোড রানিং বিভাগ, এবং রেসওয়াকিং বিভাগ।


title: ২০০৮ গ্রীষ্মকালীন অলিম্পিকে দৌড়বাজী

text: পুরুষ ও মহিলা উভয়েরই একই ধরনের বিভাগে প্রতিযোগিতা হয়। তার মধ্যে ২৪টি বিভাগে পুরুষ ও ২৩টি বিভাগে মহিলা প্রতিযোগীরা অংশগ্রহণ করেন। কারণ, ৫০কিমি রেস ওয়াক বিভাগটি মহিলাদের জন্য নেই। অন্য দিকে, যেখানে পুরুষদের ১১০মিটার বাধাদৌড় ও ডেকাথলন বিভাগ ছিল, সেখানে মহিলাদের ১০০মিটার বাধাদৌড় ও হেপ্টাথলন ছিল।


title: ২০০৮ গ্রীষ্মকালীন অলিম্পিকে দৌড়বাজী

text: ১৭টি বিভাগে অলিম্পিক রেকর্ড ভাঙ্গে। আর মহিলাদের উদ্বোধনী ৩০০০মিটার স্টিপলচেজ ও আরও চারটি বিভাগে নতুন বিশ্বরেকর্ড সৃষ্টি হয়।


title: ২০০৮ গ্রীষ্মকালীন অলিম্পিকে দৌড়বাজী

text: দৌড়বাজী সেই ব্যতিক্রমী বিভাগগুলির মধ্যে পড়ে যেখানে চীনা প্রতিযোগীরা আধিপত্য বিস্তার করতে পারেনি। আয়োজক দেশ দৌড়বাজী থেকে দুটি ব্রোঞ্জপদক জেতে। অন্যদিকে, ১১০মিটার বাধাদৌড়ে পদকের সম্ভাব্য দাবিদার লিউ ঝিয়াং চোটের জন্য সরে যেতে বাধ্য হন।


title: ২০০৮ গ্রীষ্মকালীন অলিম্পিকে দৌড়বাজী

text:
* শুধুমাত্র হিটে অংশগ্রহণ করে সে সব প্রতিযোগী পদক লাভ করেছেন।
বেলারুশের ভাদিম দেভাতোস্কি ও ইভান সিখান হ্যামার থ্রোতে যথাক্রমে রুপো ও কাংস পদক জিতলেও ডোপিং-এর জন্য পরে বাতিল হয়ে যান। পরে ২০১০-এর জুন মাসে [[কোর্ট অফ আর্বিট্রেশন ফর স্পোর্টস]] রায় দেয় যে, চীনের ডাক্তারি পরীক্ষাগারের ভুল হয়েছে; সুতরাং ওঁদের পদক ফিরিয়ে দেওয়া হোক।


title: ২০০৮ গ্রীষ্মকালীন অলিম্পিকে দৌড়বাজী

text: * শুধুমাত্র হিটে অংশগ্রহণ করে সে সব প্রতিযোগী পদক লাভ করেছেন।


title: ২০০৮ গ্রীষ্মকালীন অলিম্পিকে দৌড়বাজী

text: ইউক্রেনের [[লুডমিলা ব্লনস্কা]] প্রথমে হেপ্টাথলনে রূপো জেতেন। পরে ডোপিং পরীক্ষায় মিথাইলটেস্টোস্টেরন পাওয়ায় তাঁর কৃতিত্ব বাতিল করা হয়।


title: ২০০৮ গ্রীষ্মকালীন অলিম্পিকে দৌড়বাজী

text:
২০০৮ বেজিং অলিম্পিকের সরকারি ওয়েবসাইট থেকে সংগৃহীত।
[[চিত্র:Beijing oly stadium track aug 16 96171 o.jpg|thumb|right|300px|১৬ই আগস্ট ২০০৮-এ অলিম্পিক চলাকালীন [[বেইজিং ন্যাশনাল স্টেডিয়াম]]]]


title: ২০০৮ গ্রীষ্মকালীন অলিম্পিকে দৌড়বাজী

text: ২০০৮ গ্রীষ্মকালীন অলিম্পিকের সময়, মোট ১৭টি নতুন [[দৌড়বাজীতে অলিম্পিক রেকর্ডসমূহের তালিকা|অলিম্পিক রেকর্ড]] ও ৫টি নতুন [[দৌড়বাজীতে বিশ্ব রেকর্ড|বিশ্ব রেকর্ড]] তৈরি হয় দৌড়বাজীর বিভাগগুলিতে।


title: ২০০৮ গ্রীষ্মকালীন অলিম্পিকে দৌড়বাজী

text: * উদ্বোধনী প্রতিযোগীতা।


title: ২০০৮ গ্রীষ্মকালীন অলিম্পিকে দৌড়বাজী

text:
[[বিষয়শ্রেণী:২০০৮ গ্রীষ্মকালীন অলিম্পিকের খেলার বিভাগসমূহ|দৌড়বাজী]]
[[বিষয়শ্রেণী:গ্রীষ্মকালীন অলিম্পিকে দৌড়বাজী|২০০৮]]
[[বিষয়শ্রেণী:Athletics events at the 2008 Summer Olympics| ]]
[[বিষয়শ্রেণী:Athletics in China|2008 Summer Olympics]]


title: ডাইরেক্টএক্স

text: মাইক্রোসফট ডাইরেক্টএক্স () সিজি বা কম্পিউটার গ্রাফিক্স প্রসেসিং এর জন্য কতগুলো এপিআই (এপিআইস – অ্যাপলিকেশন প্রোগ্রামিং ইন্টারফেস) এর সমন্বয়। এপিআই গুলোর মধ্যে রয়েছে ডাইরেক্টথ্রিডি, ডাইরেক্টড্র, ডাইরেক্টসাউন্ড, ডাইরেক্টপ্লে এবং আরো কিছু। ডাইরেক্ট-এক্স হার্ডওয়্যার ও সফটওয়্যার এর মধ্যকার তথ্য আদান-প্রদানের জন্য সেতুবন্ধন করে।


title: ডাইরেক্টএক্স

text: ডাইরেক্টএক্স এর উপাদানগুলো হলো-


title: ফিসএক্স

text: ফিসএক্স একটি মালিকানা রিয়ালটাইম ফিজিকস ইঞ্জিন মিডলওয়্যার এসডিকে যা ২০০৪ সালে এজেইয়া (এটি এনভিদিয়া ফেব্রুয়ারি ২০০৮ সালে কিনে নেয়) ইটিএইচ জুরিখ আনুষঙ্গিক লাভ নোভোদেএক্সর থেকে কিনে নেয়।


title: ফিসএক্স

text: ফিসএক্স ইঞ্জিন এবং এসডিকে পরবর্তী প্ল্যাটফর্মের জন্য প্রাপ্তিসাধ্য আছে:


title: ফিসএক্স

text: এনভিদিয়া মুক্ত উইন্ডোজ এবং লিনাক্স ব্যবহারকারী ও ডেভেলপারগণের জন্য ইঞ্জিন এবং এসডিকে উভয় সরবাহ করে। প্লেস্টেশন ৩ এসডিকে মুক্তভাবে প্রাপ্তিসাধ্য সনির পণ্য কেনা চুক্তির দরুন।


title: ফিসএক্স

text: আসুস এবং বিএফজি টেকনোলজিস ১২৮ এমবি জিডিডিআর৩ এর সঙ্গে এজেইয়ার পিপিইউ, ফিসএক্স পি১ এর বিকল্প সংস্করণ উৎপাদন করতে লাইসেন্স ক্রয় করেছিল।


title: হেভি মেটাল সঙ্গীত

text: হেভি মেটাল হলো রক ধারার সঙ্গীতের একটি উপধারা, যা পরিবর্ধিত হয়েছে ৬০-এর দশকের শেষের ও ৭০-এর দশকের প্রথম দিকে মূলত আমেরিকা ও ইংল্যান্ডে ।এ ধারার সঙ্গীতের মূল অবস্থিত সাইকেডেলিক রক ও ব্লুজ রক-এ। এ ধারার ব্যান্ডগুলো বিকট শব্দের সৃষ্টি করেছিল খুব বিবর্ধিত বিকৃতির মাধ্যমে, দীর্ঘ সময়ের গিটার বাদন,শক্তিশালী আঘাত ও সর্বোপরি উচ্চ শব্দের মাধ্যমে। শুরুর দিকের ব্যান্ডগুলো যেমন-ব্ল্যাক সাবাথ, লেড জেপলিন, ডিপ পার্পল বিপুল সংখ্যক শ্রোতাদের দৃষ্টি আকর্ষণ করেছিল। এই ব্যান্ডগুলোকে এই ধারার সঙ্গীতের পথিকৃৎ বলা যায়। মধ্য সত্তরের দশকে জুডাস প্রিস্ট ব্যান্ড হেভি মেটালের ব্লুজের মিশ্রণ অনেকাংশে দূর করেছিল। মোটরহেড ব্যান্ড এতে পাঙ্ক রক-এর স্বাদ ও দ্রুততা যোগ করে। ৮০-এর দশকে আন্ডারগ্রাউন্ড দৃশ্যপট যোগ করে আরো আক্রমণাত্নক ও চূড়ান্ত পরিণতি।থ্রাশ মেটাল ধারার সঙ্গীত মূলধারায় ভাগ হয়ে যায় মেগাডেথও মেটালিকা ব্যান্ডের মাধ্যমে এবং ডেথ মেটাল ও ব্ল্যাক মেটাল উপসাংস্কৃতিক ঘটনা হিসেবে প্রতীয়মান হতে থাকে। ৯০-এর দশকের মাঝামাঝিতে জনপ্রিয় ধারা ন্যু মেটাল-এর আবির্ভাব ঘটে।এতে গ্রুঞ্জ ও হিপহপ উপাদানের সাথে এক্সট্রিম মেটাল ও হার্ডকোর পাঙ্ক ধারার গানের মিশ্রণ লক্ষণীয়, যা হেভি মেটালের সংজ্ঞাকে বিবর্ধিত করে।


title: হেভি মেটাল সঙ্গীত

text:
হেভি মেটাল ব্যান্ডে থাকে একজন বেজিস্ট, একজন ড্রামার, একজন রিদম গিটারিস্ট, একজন লিড গিটারিস্ট এবং একজন গায়ক যার কাছে বাদ্যযন্ত্র থাকতে পারে আবার নাও থাকতে পারে। কিবোর্ড মাঝে মাঝে ব্যবহৃত হয় শব্দকে পূর্ণতা দিতে,তবে এছাড়া অন্য বাদ্যযন্ত্র খুব কম ব্যবহার করা হয়। হেভি মেটাল গানে ইলেকট্রিক গিটারের ব্যবহার হলো সবচেয়ে গুরুত্বপূর্ণ। এটা গানের ভোকালের সাথের সাংগীতিক উত্তেজনা সৃষ্টি করে যাকে এক প্রকার স্নেহপূর্ণ বিরোধ বলা যেতে পারে।
হেভি মেটাল ভোকালের অধীনস্ততা আশা করে ব্যান্ডের অন্যান্য শব্দের চেয়ে এবং গায়কের গলায় আবেগের সুস্পষ্টতা কামনা করে। সমালোচক সিমোন ফ্রিথ বলেন গানের কথার চেয়ে গায়কের গলার স্বর গুরুত্বপূর্ণ। মনস্তত্ববিদ জেফিরী আরনেট তার মেটালহেড নামক বইয়ে হেভি মেটাল কনসার্টকে যুদ্ধের সাথে তুলনা করেন। হেভি মেটাল গানের কথার বিষয়ে আমরা দেখি যুদ্ধবিরোধী মানসিকতা, রাজনীতি সচেতনতা, মাদকাসক্তির কুফল, মৃত্যু এবং যৌনতা। মেলোডিক ডেথ মেটাল, প্রোগ্রেসিভ মেটাল ও ব্ল্যাক মেটাল ধারার গানের কথায় দার্শনিক ভাবনাই বেশি উঠে আসে।


title: হেভি মেটাল সঙ্গীত

text: কিছু রক্ষণশীল দেশ এ ধারার গানকে তাদের সংস্কৃতির উপর আঘাত হিসেবে বিবেচনা করে। মরক্কো, মিশর,লেবানন এবং মালয়শিয়া-র মতো কিছু দেশে অনেকসময় হেভি মেটাল গানের শিল্পী ও তাদের ভক্তদের গ্রেফতার করা হয়েছে।সমালোচক গ্যারি শার্প ইয়ং আন্ডারগ্রাউন্ড মেটালকে ৫টি ভাগে ভাগ করেছেনঃ থ্রাশ মেটাল, ডেথ মেটাল, ব্ল্যাক মেটাল,পাওয়ার মেটাল ও গোথিক মেটাল।


title: ২০০৮ গ্রীষ্মকালীন অলিম্পিকে মুষ্টিযুদ্ধ

text: চীনের বেইজিং-এ ২০০৮ গ্রীষ্মকালীন অলিম্পিকের মুষ্টিযুদ্ধ অনুষ্ঠিত হয় ওয়ার্কার্স ইন্ডোর এরিনাতে।


title: ২০০৮ গ্রীষ্মকালীন অলিম্পিকে মুষ্টিযুদ্ধ

text: পুরুষ মুষ্টিযোদ্ধার স্বীকৃত ওজনের ভিত্তিতে মোট ১১টি বিভাগে পদক প্রদান করা হয়। ২০০৮-এর অলিম্পিক ছিল শেষ অলিম্পিক যাতে মহিলাদের অন্তর্ভুক্ত করা হয়নি। ২০১২সালের লন্ডন অলিম্পিকের জন্য আন্তর্জাতিক অলিম্পিক কমিটি মহিলাদের জন্য এই খেলা উন্মুক্ত করে দিয়েছে।


title: ২০০৮ গ্রীষ্মকালীন অলিম্পিকে মুষ্টিযুদ্ধ

text: অলিম্পিকের অন্যান্য সংগ্রামমূলক ক্রীড়ার মত, এখানেও দুটি ব্রোঞ্জ পদক প্রদান করা হয়। মুষ্টিযুদ্ধে সেমিফাইনালের পরাজিত উভয়েই আর কোনো লড়াই না করেই একটি করে ব্রোঞ্জ পদক পায়। ফলে, কোয়ার্টার ফাইনালের লড়াই প্রকৃতপক্ষে ব্রোঞ্জ মেডেলের লড়াই হয়। অনুরূপে, সেমি ফাইনালের লড়াইকে রৌপ্য পদকের এবং ফাইনালের লড়াইকে স্বর্ণ পদকের লড়াই বলা যায়। সেইজন্য মোট ৪৪টি পদকের মধ্যে ২২টি ব্রোঞ্জ।প্রত্যেক [[ন্যাশনাল অলিম্পিক কমিটি (NOC)]] মুষ্টিযুদ্ধের প্রত্যেক বিভাগে অনধিক ১জন করে প্রতিযোগীর চয়ন করতে পারে। আয়োজক দেশের জন্য সংরক্ষিত নয়টি স্থানের মধ্যে ছয়টি স্থান তারা বেছে নিতে পারে। বাকি স্থানগুলি ট্রাইপার্টাইট ইনভিটেশন কমিশনকে দেওয়া হয়। আয়োজক দেশের যত জন প্রতিযোগী [[ইন্টারন্যাশনাল বক্সিং অ্যাসোসিয়েশন|AIBA]] [[বিশ্ব অপেশাদার মুষ্টিযুদ্ধ প্রতিযোগিতা]] ইত্যাদির মাধ্যমে যোগ্যতা অর্জন করবে, আয়োজক দেশ ততগুলি সংরক্ষিত স্থান হারাবে।


title: ২০০৮ গ্রীষ্মকালীন অলিম্পিকে মুষ্টিযুদ্ধ

text: যোগ্যতানির্ণায়ক প্রতিযোগিতাগুলি হল:


title: ২০০৮ গ্রীষ্মকালীন অলিম্পিকে মুষ্টিযুদ্ধ

text:
"* এর মধ্যে দুটি অতিরিক্ত স্থান প্রদান করে ট্রাইপার্টিয়েট ইনভিটেশন কমিশন, সুতরাং প্রতিযোগীদের কোটা হবে ২৮৬।"[[বিষয়শ্রেণী:২০০৮ গ্রীষ্মকালীন অলিম্পিকের খেলার বিভাগসমূহ|মুষ্টিযুদ্ধ]]
[[বিষয়শ্রেণী:২০০৮-এ মুষ্টিযুদ্ধ|অলিম্পিক]]
[[বিষয়শ্রেণী:গ্রীষ্মকালীন অলিম্পিকে মুষ্টিযুদ্ধ|২০০৮]]


title: ২০০৮ গ্রীষ্মকালীন অলিম্পিকে জুডো

text: বেইজিং-এ অনুষ্ঠিত ২০০৮ গ্রীষ্মকালীন অলিম্পিকে জুডো প্রতিযোগিতা অনুষ্ঠিত হয় ৯ই আগস্ট থেকে ১৫ই আগস্ট বেজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে।


title: ২০০৮ গ্রীষ্মকালীন অলিম্পিকে জুডো

text: ড্রিউলিস গঞ্জালেস (কিউবা), মারিয়া পেকিল (অস্ট্রেলিয়া) ও রিয়োকো তামুরা-তানির ছিল এটি পঞ্চম অলিম্পিক। অন্যান্য জুডোকাদের মধ্যে শুধুমাত্র বেলজিয়ান রবার্ট ভ্যান ডি ওয়ালি ও পুয়ের্তো রিকান জুডোকা-ববস্লেজার জর্জ বনেট পাঁচটি অলিম্পিকে অংশগ্রহণের দূর্লভ অভিজ্ঞতা অর্জন করেছেন।


title: ২০০৮ গ্রীষ্মকালীন অলিম্পিকে জুডো

text: নিম্নলিখিত বিভাগগুলিতে মোট ১৪টি সেটে পদক প্রদান করা হয়:


title: রোগ

text:
রোগ/ব্যাধি/অসুস্থতা হল কোন জীবের দেহের (বা মনের) কোনো অস্বাভাবিকতা, অক্ষমতা বা স্বাস্থ্যহানি। রোগের বীপরীত বা সুস্বাস্থ্য মানে শুধু নির্ধারণযোগ্য নামওয়ালা কোন রোগের অভাবই নয়, নীরোগ অটুট ভাল স্বাস্থের সঙ্গে উৎকৃষ্ট জীবনযাপনের অন্য সব উপাদান (যেমন আনন্দময় কর্মসংস্থান, মনঃসংযোগ ইত্যাদি যেগুলিকে কোয়ালিটি অফ লাইফ বা জীবন উৎকর্ষের মাত্রা দ্বারা পরিমাপের চেষ্টা হয়েছে)। যে ব্যক্তি বা জীব রোগ দ্বারা আক্রান্ত হয়েছে সে হল রোগী বা অসুস্থ। চিকিৎসা শাস্ত্রে নানা রোগের, বাহ্যিক উপসর্গ বা সিম্প্টম এবং রোগ নির্ধারণের চিহ্ন বা সাইন ইত্যাদি দ্বারা রোগ নির্ধারণ বা ডায়াগ্নসিস, রোগের উৎপত্তির কারণ বা ইটিওলজি, রোগের দ্বারা সংঘটিত দেহবিকার বা প্যাথলজি, রোগ উপশম বা নিরাময়ের পদ্ধতি বা ট্রিটমেন্ট, ও সুস্থ মানুষের রোগ হওয়া থেকে পরিত্রাণের উপায় বা প্রোফাইলাক্সিস, ইত্যাদি চর্চা হয়ে থাকে। যখন কোন বিশেষ রোগের উপসর্গ কেবল মৃদু, পুরোমাত্রায় হয়নি বা সব উপসর্গের সংগে পূর্ণ প্রকোপে দেখা দেয়নি এই অবস্থাকে বলে সাবক্লিনিকাল ডিজিজ ।
রোগের কারণ হতে পারে শরীরের বাইরে থেকে আসা সংক্রামক কীটাণু/বীজাণু অথবা শরীরের ভিতরের কোন অভাব বা অসংগতি বা অস্বাভাবিকতা যেমন অটোইম্যুন রোগ (যাতে আমাদের নিজেদের ইম্যুনিটি বা অনাক্রম্যতা আমাদেরই শরীর কোন অংশকে আক্রমণ করে), ক্যান্সার, রক্তাল্পতা ইত্যাদি।


title: রোগ

text:
রোগ বা অসুস্থতা ব্যাপ্ত অর্থে যে কোন শারীরিক অসুবিধা, বেদনা, দুঃখ বা দুস্থতা বোঝাতে পারে। এই ব্যাপ্ত অর্থের মধ্যে কখোনো কখোনো চোট, আঘাত, পঙ্গুত্ব, বিকলাঙ্গতা, নানা সিন্ড্রোম, সংক্রমণ, রোগ ব্যতিরেকে কেবল মৃদু উপসর্গ (যেমন সাব ক্লিনিকাল ডিজিজ), অস্বাভাবিক ব্যবহার, অঙ্গসংস্থানিক গাঠনিক পরিবর্তন বা শারীরবৃত্তীয় অস্বাভাবিকতা ইত্যাদিকেও কোনরকম রোগ বলে গণ্য করা যেতে পারে। শরিরীক ছাড়াও মনন, অনুভূতি, ব্যক্তিত্ব ও জীবনযাপনের অনেক কিছুর অসংগতিকেও এর আওতায় ফেলা যেতে পারে।
রোগজনিত মৃত্যুকে প্রাকৃতিক কারণ ঘটিত মৃত্যু বলা হয়। রোগ প্রধানত চারপ্রকার : অঙ্গসংস্থানিক বিকার, অভাবজনিত বিকার, জন্মগত বা জিনঘটিত বিকার, এবং শারীরবৃত্তীয় বিকার।


title: আসক্তি

text: আসক্তির সাধারণ সংজ্ঞামতে সেইসব বস্তুর (যেমন- মদ, তামাক এবং অনান্য মাদক দ্রব্য) ব্যবহার বোঝায় যা গ্রহণ করার পরে রক্ত ও মস্তিষ্কের প্রতিবন্ধক অতিক্রম করে সাময়িকভাবে মস্তিষ্কের রাসায়নিক দ্রব্যের পারিপার্শ্বিক অবস্থা পরিবর্তন করে।


title: আসক্তি

text: অনেকে এই তালিকায় মানসিক প্রবৃত্তি সৃষ্টিকারী আরো অনেক ধ্রুবকেই অন্তর্ভুক্ত করে থাকেন। যেমন- জুয়া, খাদ্য, যৌনতা, কম্পিউটার, ভিডিও গেইম, ইন্টারনেট, কর্ম, ধর্ম, শারীরিক চর্চা, দুরদর্শন ও কেনাকাটা। এই সকলেরই মাত্রাতিরিক্ত ব্যবহারে আসক্তির এবং সাথে সাথে লজ্জা, অপরাধবোধ, ভয়, নিরাশা, ব্যর্থতা, দুশ্চিন্তা, প্রত্যাখ্যান, উদ্বেগ, ব্যাকুলতা ও হীনম্মন্যতার সৃষ্টি করে।


title: আসক্তি

text: আমেরিকান সোসাইটি অফ এডিকশান মেডিসিন আসক্তির যে সংজ্ঞা দিয়েছে সেইমতে আসক্তি একটি প্রাথমিক, দীর্ঘস্থায়ী মস্তিষ্ক বা মস্তিস্কজনিত রোগ। মস্তিষ্ক অক্ষমতাজনিত কারণে আসক্ত ব্যক্তির শারীরিক, মানসিক, সামাজিক ও আধ্যাত্মিক অভিব্যক্তির বিপর্যয় ঘটে। এর প্রতিচ্ছবি আসক্ত ব্যক্তির ব্যবহারিক অসামঞ্জস্য, স্বেচ্ছাশক্তি হ্রাস পাওয়া ও মাদকদ্রব্যের প্রতি অপ্রিতিরোধ্য আকর্ষণের মধ্যে দিয়ে প্রতিফলিত হয়। যেকোনো দীর্ঘস্থায়ী রোগের মতই আসক্ত ব্যক্তির উপশম ও পুনরধঃপতনের পুনরাবৃত্তি হতে থাকে। সময় থাকতে আসক্তি নিরসনের ব্যাবস্থা না করলে অকালমৃত্যু পর্যন্ত হতে পারে।


title: আসক্তি

text: আসক্তি শুধুমাত্র মাদক জাতীয় দ্রব্যের অপব্যবহার নয়, বরং যেকোনো কিছুর অপব্যবহার থেকে হতে পারে। যেমন- জুয়া অথবা কম্পুটার আসক্তি।


title: আসক্তি

text: যেকোনো কর্মকান্ড যা মানসিক, শারীরিক বা সামাজিকভাবে হানিকারক, এবং নিজের ক্ষতি জেনেও সেই ক্রিয়ার প্রতি ব্যবহারকারীর অপ্রিতিরোধ্য আকাঙ্খার পুনরাবৃত্তিকেই আসক্তি বলে।


title: হেডি লেমার

text: হেডি লেমার () একজন মার্কিন চলচ্চিত্র অভিনেত্রী। তিনি অস্ট্রিয়ার ভিয়েনাতে জন্মগ্রহণ করেন। তিনি প্রাথমিক প্রযুক্তিক প্রসারিত বর্ণালি যোগাযোগের জন্য একটি কৌশল সহ-আবিষ্কার করেছিল, যা বেতার যোগাযোগ হিসেবে পরিচিত। হেডি লেমারকে তরুনী বয়সেই "বিশ্বের সর্বাপেক্ষা সুন্দরী মেয়ে" বলা হতো।তার অভিনয় করার ক্ষমতা ছিল সাধারন অভিনয় শিল্পীদের চেয়ে মনে হয় কয়েকশ গুন বেশি। তিনি ছিলেন রেড়িও কমিউনিকেশনে প্রকৌশল বিদ্যা অর্জনকারী। ২য় বিশ্বযুদ্ধের সময়কার দিনে রেড়িও কমিউনিকেশন জ্যামিং থেকে মুক্তি পেতে হেডি লেমার আবিস্কার করলেন ফ্রিকুয়েন্সী টু ফ্রিকুয়েন্সী জ্যাম্প পদ্ধতি। সুন্দরী লেমার তখনি ডিজাইন করলেন সেন্ডার আর রিসিভার জ্যাম্প ফ্রিকুয়েন্সী। যেটি ব্যবহার করলে শত্রু কখনো ফ্রিকুয়েন্সী ডিটেক্ট করতে পারবে না এবং জ্যাম ও করতে পারবে না। লেমার এটির নাম রাখলেন “ফ্রিকুয়েন্সী হোপিং” পরবর্তীতে এটির নাম করন করা হয় “স্প্রেড-স্পেকট্রাম কমিউনিকেশন”


title: ২০০৮ গ্রীষ্মকালীন অলিম্পিকে জুডো - বাছাইপর্ব

text: "*" যদি একজন চীনা প্রতিযোগী বিশ্ব চ্যাম্পিয়নশিপের প্রথম ৬জনের মধ্যে থাকেন, তাহলে তাঁর স্থানটি এশীয় জুডো ইউনিয়নের জন্য সংরক্ষিত স্থান গুলির একটি হিসাবে গণ্য হবে। পরিপূরক হিসাবে এশীয় ইউনিয়নকে আরও দুটি স্থান দেওয়া হবে, যদিও সেই দুটি স্থানের লিঙ্গ ও ওজন বিভাগ পরে ঠিক করা হবে।


text: "**" মোট ২০টি আমন্ত্রণমূলক স্থান আছে।


title: জন্ম নিয়ন্ত্রণ

text: জন্ম নিয়ন্ত্রণ বা গর্ভবিরতিকরণ বা গর্ভনিরোধ বা প্রজনন নিয়ন্ত্রণ (ইংরেজি: Birth control), হলো গর্ভধারণ প্রতিরোধের এক বা একাধিক কর্মপ্রক্রিয়া, পদ্ধতি, সংযমিত যৌনচর্চা অথবা ঔষধ প্রয়োগের মাধ্যমে ঐচ্ছিকভাবে গর্ভধারণ বা সন্তান প্রসব থেকে বিরত থাকার স্বাস্থ্যবিধি। জন্ম নিয়ন্ত্রণ পরিকল্পনা, বিধান ও ব্যবহারের পরিবার পরিকল্পনা বলা হয়। নিরাপদ যৌনতা, যেমন পুরুষ বা মহিলা কনডম ব্যবহার যৌন সংক্রমণ প্রতিরোধে সাহায্য করতে পারে। জন্ম নিয়ন্ত্রণ পদ্ধতি আদিকাল থেকেই ব্যবহৃত হয়ে আসছে, কিন্তু এর কার্যকর ও নিরাপদ পদ্ধতি শুধুমাত্র বিশ শতকের মধ্যেই সহজলভ্য হয়ে ওঠে। কিছু সংস্কৃতিতে ইচ্ছাকৃতভাবে জন্ম নিয়ন্ত্রণ পদ্ধতি গ্রহণের সীমাবদ্ধতাও রয়েছে, কারণ তারা এটাকে নৈতিকভাবে বা রাজনৈতিকভাবে অবাঞ্ছিত বিবেচনা করে থাকে।


title: জন্ম নিয়ন্ত্রণ

text: জন্ম নিয়ন্ত্রণের সবচেয়ে কার্যকর পদ্ধতি হলো, পুরুষদের ক্ষেত্রে ভেসেকটমি (vasectomy) (৯৯.৮৫% সাফল্যের হার) আর নারীদের ক্ষেত্রে টিউবাল বন্ধ্যাকরণ (tubal ligation) (৯৯.৫% সাফল্যের হার)। এই পদ্ধতি অনুসরণ করা হয় মৌখিক ঔষধ, প্যাচ, যোনি আংটি, এবং ইনজেকশনসহ হরমোন ঘটিত গর্ভনিরোধক অনুসারে। স্বল্প কার্যকর পদ্ধতির মধ্যে রয়েছে কনডম, জন্মনিরোধক বড়ি, গর্ভনিরোধক স্পঞ্জ এবং প্রজনন সচেতনতা পদ্ধতি। ন্যুনতম কার্যকর পদ্ধতির মধ্যে রয়েছে শুক্রাণু নষ্ট করা এবং পুরুষের বীর্যস্খলনের পূর্বে তা অপসরণ করা। নির্বীজন একটি অত্যন্ত কার্যকর পদ্ধতি এবং যা সাধারণত প্রতি-বর্তনসাধ্য নয়, তবে অন্যান্য পদ্ধতি প্রতি-বর্তনযোগ্য। জরুরী গর্ভনিরোধক অরক্ষিত যৌনমিলনের পর কয়েক দিনের মধ্যে গর্ভাবস্থার প্রতিরোধ করতে পারে। কেউ-কেউ জন্ম নিয়ন্ত্রণ হিসাবে যৌন বিরতি বিবেচনা করে থাকে, তবে এই যৌন বিরতি পদ্ধতি গর্ভনিরোধক শিক্ষা ব্যতীত গ্রহণ করা হলে বাল্যবয়সে গর্ভধারণ বৃদ্ধি পেতে পারে।


title: জন্ম নিয়ন্ত্রণ

text: অপ্রাপ্তবয়স্ক গর্ভধারণের ফলাফলে দরিদ্রতা বৃদ্ধির ঝুঁকি থাকে। সমন্বিত যৌন শিক্ষা এবং জন্ম নিয়ন্ত্রণ ব্যবহার করার সুযোগের কারণে এই বয়সের মধ্যে অবাঞ্ছিত গর্ভধারণের হার কম হয়। যদিও, সব ধরনের জন্ম নিয়ন্ত্রণ পদ্ধতি অপ্রাপ্তবয়স্কদের দ্বারাই ব্যবহৃত হয়ে থাকে। দীর্ঘ মেয়াদী বিপরিতমুখী জন্ম নিয়ন্ত্রণ যেমন ইমপ্লান্ট, IUDs, বা যোনি আংটি অপ্রাপ্তবয়স্ক গর্ভাবস্থার হার কমাতে বিশেষ সুবিধার হয়। শিশু প্রসবের পর, স্বতন্ত্রভাবে স্তন্যপান করানো না হলে চার থেকে ছয় সপ্তাহ পরে পূন:রায় গর্ভবতী হবার সম্ভাবনা থাকে। জন্ম নিয়ন্ত্রণের কিছু পদ্ধতি অবিলম্বে শুরু করা যেতে পারে, যখন অন্যদের ছয় মাসের একটি বিরতি প্রয়োজন। যারা শুধুমাত্র স্তন্যদান পদ্ধতি ব্যবহার করে সম্মিলিত মৌখিক গর্ভনিরোধক হিসেবে। যারা রজবন্ধে পৌঁছেছেন তাদের ক্ষেত্রে রজচক্রের শেষ সময়ের পরে এক বছরের জন্য এই জন্ম নিয়ন্ত্রণ পদ্ধতি অব্যাহত রাখা বাঞ্ছনীয়।


title: জন্ম নিয়ন্ত্রণ

text:
উন্নয়নশীল দেশে প্রায় ২২২ মিলিয়ন নারী গর্ভাবস্থা এড়াতে কোনো আধুনিক জন্মনিয়ন্ত্রণ পদ্ধতি ব্যবহার করে না। উন্নয়নশীল দেশে জন্ম নিয়ন্ত্রণ পদ্ধতি ব্যবহারে ৪০% প্রসবকালীন মৃত্যু হ্রাস পেয়েছে (প্রায় ২৭০.০০০ মৃত্যু ২০০৮ সালে প্রতিরোধকারী) এবং জন্ম নিয়ন্ত্রণ পদ্ধতির সম্পূর্ণ চাহিদা পূরণ করা হলে প্রায় ৭০% মৃত্যু প্রতিরোধ করতে পারে সক্ষম হবে। গর্ভধারণের মধ্যে সময় দীর্ঘায়ীত দ্বারা, জন্ম নিয়ন্ত্রণ বয়স্ক মহিলাদের প্রসবের ফলাফলের এবং তাদের শিশুদের বেঁচে থাকার সম্ভাবনা উন্নত করতে পারে। উন্নয়নশীল বিশ্বে, জন্ম নিয়ন্ত্রণ, নারীদের উপার্জন, সম্পদ, ওজন, এবং তাদের শিশুদের শিক্ষা এবং স্বাস্থ্য এসবের উন্নয়নে ভূমিকা রাখে। জন্ম নিয়ন্ত্রণের কারণে নির্ভরশীল সন্তানের হার, কর্মক্ষেত্রে নারীর অংশগ্রহণ বৃদ্ধি, এবং সম্পদের কম খরচের মাধ্যমে অর্থনৈতিক প্রবৃদ্ধি বৃদ্ধি পায়।
জন্ম নিয়ন্ত্রণ পরিবার পরিকল্পনার একটি অন্যতম বিভাগ। জন্ম বা গর্ভ ব্যাহত করার উপায়গুলোকে মূলত তিন ভাগে বিভক্ত করা যায়। যথা- শুক্রানু ও ডিম্বানুর মিলন ব্যাহত করা, ভ্রুণ সঞ্চারণ ব্যাহত করা এবং ঔষধ অথবা অস্ত্রপচারের মাধ্যমে ভ্রুণ অপসারণ করা। ধারণা করা হয় যে, যৌন মিলন ও গর্ভ ধরণের সরাসরি সংযোগ উপলব্ধির পরই জন্ম নিয়ন্ত্রনের আবিষ্কার হয়। প্রাচীনকালে বিঘ্নিত যৌন মিলন ও বিবিধ প্রকার প্রাকৃতিক ঔষধি (যা গর্ভনিরোধক হিসেবে প্রচলিত ছিল) সেবনের মাধ্যমে জন্ম নিয়ন্ত্রনের প্রচেষ্টা করা হত। মিশরীয় সভ্যতায় সর্বপ্রথম গর্ভনিরোধক ব্যবহারের উল্লেখ পাওয়া যায়।


title: জন্ম নিয়ন্ত্রণ

text: হরমোন ঘটিত গর্ভনিরোধক ডিম্বস্ফোটন এবং গর্ভাধান দমন করে থাকে। এগুলো মৌখিক ঔষধ, চামড়া অধীনে রোপন, ইঞ্জেকশন, প্যাচ, IUDs এবং একটি যোনি আংটি সহ বিভিন্ন ধরনের হয়ে থাকে। এগুলো বর্তমানে সহজলভ্য শুধুমাত্র মহিলাদের ব্যবহারের জন্য।


title: জন্ম নিয়ন্ত্রণ

text: অন্তরায় বা প্রতিবন্ধক সৃষ্টিকারী গর্ভনিরোধক, শারীরিকভাবে জরায়ু প্রবেশন থেকে শুক্রাণু প্রতিরোধ দ্বারা গর্ভধারণ রোধ করার প্রচেষ্টা করে। এগুলোর মধ্যে রয়েছে, পুরুষ কনডম, মহিলা কনডম, সার্ভিকাল ক্যাপ, diaphragms, spermicide এবং গর্ভনিরোধক স্পঞ্জ ইত্যাদি।


title: জন্ম নিয়ন্ত্রণ

text: সার্জিকাল বন্ধ্যাকরণ নারীদের জন্য টিউবাল লাইগেশন ও পুরুষদের জন্য ভেসেকটমি রূপে পাওয়া যায়।


title: জন্ম নিয়ন্ত্রণ

text: আচরণগত বা ব্যবহারিক পদ্ধতি হলো সময়জ্ঞান নিয়ন্ত্রণ বা যৌনসঙ্গমের পদ্ধতি যা স্ত্রী প্রজনন অঞ্চলে শুক্রাণু প্রবর্তনের প্রতিরোধ ঘটানো। সঠিকভাবে ব্যবহার করা হলে প্রথম বছরের ব্যর্থতার দাঁড়ায় ৩.৪% তবে কম ব্যবহৃত হলে প্রথম বছরের ব্যর্থতার হার ৮৫% পর্যন্ত বৃদ্ধি পেতে পারে।


title: জন্ম নিয়ন্ত্রণ

text: প্রথম বছরের ব্যর্থতার হার ৮৫%, তবে কম ব্যবহৃত হলে প্রথম বছরের ব্যর্থতার হার 85% যোগাযোগ করা হতে পারে.


title: জন্ম নিয়ন্ত্রণ

text: আমার একটি মেয়ে সন্তান আছে ৷ তার বয়স প্রায় দেড় বছর ৷ আমি সাময়িক জন্ম নিয়ন্ত্রণ করতে হোমিও ঔষধ (Natrum mur 1om) ব্যবহার করছি ৷ যা মিনস শেষ হলে ১ম রাতে ১০ ফোটা খেলেই হয় ৷ চলতি মাসে 12 তারিখে মিনস হওয়ার কথা ছিল কিন্তু এখনো হয়নি ৷ বেবি চেক দিয়ে পরিক্ষা করে দেখি 2 দাগ উঠেছে তবে 1 টি দাগ অস্পষ্ট ৷ এখন আমি সন্তান নিতে চাচ্ছিনা ৷ এখন আমার করণিয় জানালে কৃতজ্ঞ হব ৷


title: জন্ম নিয়ন্ত্রণ

text: মার্কিন সংস্কারক "মার্গারেট সেনগার" ১৯১৪ সালে "দ্যা ওমেন রেবেল" নামক একটি আট পৃষ্ঠার মাসিক পত্রিকা চালু করেন এবং এর মাধ্যমে জন্ম নিয়ন্ত্রনের প্রসার শুরু করেন। ইংরেজি 'বার্থ কন্ট্রোল' শব্দটিও তিনিই প্রচলন করেন। ১৯৬০ এর দশকে জন্ম নিয়ন্ত্রক বড়ি ও জরাযুস্থ গর্ভ-নিরোধক কলের বানিজ্যিক উত্পাদন শুরু হলে সাধারণ জনগনের মধ্যে এটি কার্যকর বিস্তার লাভ করে।


title: জন্ম নিয়ন্ত্রণ

text: আদিকালে ব্যবহৃত জন্ম নিয়ন্ত্রণ পদ্ধতিগুলোর মধ্যে শুধুমাত্র- বিঘ্নিত যৌন মিলন, কতিপয় প্রতিবন্ধক পদ্ধতি ও কিছু ভেষজ পদ্ধতি বিদ্যমান ছিল বলে ধারণা করা হয়।


title: জন্ম নিয়ন্ত্রণ

text: সোভিয়েত রাশিয়ায়, সামাজিক নারী-সমতা অধিষ্ঠিত করার লক্ষ্যে জন্ম নিরোধক অত্যন্ত সহজলভ্য করে দেয়া হয়েছিল। আলেক্সেন্দ্রা কলনটাই (ইংরেজি: Alexandra Kollontai) (১৮৭২-১৯৫২) নামক একজন মহিলা তত্কালীন জনকল্যাণ অধিদপ্তরে উচ্চ পদে অধিষ্ঠিত ছিলেন। তিনি বয়স্কদের মধ্যে পরিবার পরিকল্পনা শিক্ষা বিস্তারের ব্যবস্থা নেন। অন্যদিকে ফরাসি নারীরা ১৯৬৫ সালে তাদের প্রবল বিরোধিতার মাধ্যমে ফ্রান্সের "জন্ম-নিয়ন্ত্রণ নিষেধাজ্ঞা" তুলে দিতে সক্ষম হয়। ১৯৭০ সালে ইতালিতে নারীবাদীরা জন্ম-নিয়ন্ত্রণমূলক তথ্যাদি আরোহনের অধিকার লাভ করে।


title: জন্ম নিয়ন্ত্রণ

text: যদিও কন্ডমের ব্যবহার আরো আগে থেকেই প্রচলিত ছিল কিন্তু এটি প্রধানতঃ যৌন রোগ পরিহারের উপায় হিসেবেই ব্যবহৃত হত। ১৮শ শতকে ক্যাসানোভা তার উপপত্নীদের অন্তঃসত্ত্বা হওয়া থেকে বিরত রাখার জন্য এক প্রকার প্রতিবন্ধক ব্যবহার করেন যা কন্ডমের পূর্বরূপ হিসেবে ধারণা করা হয়।


title: ক্যাপসুল

text: ক্যাপসুল হল এক ধরনের ঔষধ বিতরণ ব্যবস্থা যার মাধ্যমে কঠিন, তরল বা বায়ুবীয় ঔষধ উপাদান বিতরণ করা হয়। সাধারণত, ক্যাপসুল মুখে খাওয়া হয়, তবে, পায়ুপথ, যোনিপথ ইত্যাদি পথে প্রয়োগের জন্যও বিশেষ ক্যাপসুল পাওয়া যায়। ক্যাপসুলের শক্ত অথবা স্থিতিস্থাপক আবরণ জিলাটিন নামক আমিষ (প্রোটিন) দিয়ে তৈরি।


title: ক্যাপসুল

text: ব্রিটিশ ফার্মাকোপিয়া (বি.পি.) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার আবরণ শক্ত অথবা স্থিতিস্থাপক হতে পারে, যার আকৃতি এবং ধারণ হ্মমতা বিভিন্ন হতে পারে এবং যেটা সাধারণত একটি মাত্র ঔষধ উপাদান ধারণ করে।


title: ক্যাপসুল

text: ইউএস ফার্মাকোপিয়া (ইউ.এস.পি) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার মধ্যে ঔষধ উপাদান শক্ত অথবা স্থিতিস্থাপক আবরণ বা ধারকে আবদ্ধ থাকে এবং এই শক্ত অথবা স্থিতিস্থাপক আবরণ বা ধারক সুবিধা জনক জিলাটিন দিয়ে তৈরি।


title: ক্যাপসুল

text: ক্যাপসুল দুই ধরনের হতে পারে। একটি হলো শক্ত জিলাটিন ক্যাপসুল এবং অপরটি স্থিতিস্থাপক জিলাটিন ক্যাপসুল। শক্ত জিলাটিন ক্যাপসুলের ভেতরের সক্রিয় উপাদান কঠিন পদার্থ বা পাউডার হয় এবং স্থিতিস্থাপক জিলাটিস ক্যাপসুলের ভেতরকার উপাদান তরল বা আধাতারল হতে পারে।


title: ২০০৮ গ্রীষ্মকালীন অলিম্পিকে সাঁতার

text: ২০০৮ গ্রীষ্মকালীন অলিম্পিকে সাঁতার ১৩দিন ধরে, ৯ই আগস্ট থেকে ২১শে আগস্ট, চলে। চিরাচরিত বিভাগগুলি ১৭ তারিখেই শেষ হয়ে গেলেও নতুন বিভাগ হিসাবে ১০কিমি ম্যারাথন চলে ২০শে ও ২১শে আগস্ট। যাবতীয় সাঁতারের বিভাগগুলি (ব্যতিক্রম ১০ কিমির ম্যারাথন দুটি) অনুষ্ঠিত হয় বেইজিং ন্যাশনাল অ্যাকুয়াটিক সেন্টারে।


title: ২০০৮ গ্রীষ্মকালীন অলিম্পিকে সাঁতার

text: ২০০৮ গ্রীষ্মকালীন অলিম্পিকের যাবতীয় সাঁতার, সমলয় সাঁতার ও ডাইভিং-এর প্রতিযোগিতা অনুষ্ঠিত হয় বেইজিং ন্যাশনাল অ্যাকুয়াটিক সেন্টারে (ওরফে "ওয়াটার কিয়ুব" বা জল ঘনক)। নির্মাতাদের দাবী অনুসারে এটি সাঁতারুদের গতিবর্ধনের জন্য বিশেষভাবে তৈরী। প্রধান জলাধারটি প্রায় গভীর।, যা অন্যান্য যে কোনো অলিম্পিক জলাধার থেকে প্রায় বেশি গভীর। পথনির্দেশক রজ্জুগুলিকে (লেন লাইন্স) আদর করে ডাকা হয় "ওয়েভ ইটার্স" বা "ঢেউখেকো", কারণ এগুলি বিশেষভাবে তৈরী করা হয়েছে যাতে সাঁতারকাটার সময় উৎপন্ন তরঙ্গ যথাসম্ভব প্রশমিত হয়। সাঁতারের স্থলটি পুরোপুরি ইন্ডোর হওয়ায় উন্নত প্রযুক্তির ব্যবহারে উষ্ণতা, আর্দ্রতা ও আলোর উপরে পূর্ণ নিয়ন্ত্রণ, বিরাট সাহায্য করেছে। বড় বড় ডেকের নির্মাণ করা হয়েছে সাঁতারুদের ব্যপ্তির অনুভুতি দিতে।


title: ২০০৮ গ্রীষ্মকালীন অলিম্পিকে সাঁতার

text: ২০০৪-এর তুলনায় ২০০৮-এ সাঁতারের বিভাগসমূহের বিবর্ধন করা হয়। খোলা জলে সাঁতারের বিভাগে ১০কিমি ম্যারাথনের মোট বিভাগের সংখ্যা বেড়ে দাঁড়ায় ৩৪(পুরুষ ও মহিলাদের জন্য ১৭টি করে বিভাগ)। নিম্নলিখিত বিভাগগুলিতে প্রতিযোগিতা সংঘটিত হয়:


title: ২০০৮ গ্রীষ্মকালীন অলিম্পিকে সাঁতার

text: বিভাগগুলির প্রতিযোগিতার ক্রম জানার জন্য, অনুগ্রহ করে দেখুন


title: ২০০৮ গ্রীষ্মকালীন অলিম্পিকে সাঁতার

text: প্রতিটি জাতীয় অলিম্পিক কমিটি (NOC) প্রতিটি বিভাগে অনধিক ২জন প্রতিযোগীকে দেশের প্রতিনিধিত্ব করতে পাঠাতে পারে যদি দুজনেই A স্ট্যান্ডার্ডের হন, অথবা, প্রতিটি বিভাগে ১জন প্রতযোগী পাঠাতে পারে যদি সেই প্রতিযোগী B স্ট্যান্ডার্ডের হন। এছাড়া প্রত্যেক NOC ১টি করে যোগ্য রিলে দলও পাঠাতে পারে।


title: ২০০৮ গ্রীষ্মকালীন অলিম্পিকে সাঁতার

text: যদি কোনো NOC-এর B স্ট্যান্ডার্ডেরও কোনো প্রতিযোগী না থাকে তাহলে সেই NOC একজন পুরুষ ও একজন মহিলা সাঁতারু (মোট দুজন) পাঠাতে পারেন।


title: ২০০৮ গ্রীষ্মকালীন অলিম্পিকে সাঁতার

text: যোগ্যতানির্ণায়ক পদ্ধতির সম্পর্কে আরও বিশদে জানতে, অনুগ্রহ করে দেখুন:


title: ২০০৮ গ্রীষ্মকালীন অলিম্পিকে সাঁতার

text: বেইজিং অলিম্পিক ২০০৮-এর সরকারি ওয়েবসাইট থেকে সংগৃহীত।


title: ২০০৮ গ্রীষ্মকালীন অলিম্পিকে সাঁতার

text: * শুধুমাত্র হিটে অংশগ্রহণ করে এই সাঁতারুরা পদক লাভ করেছেন।


title: ২০০৮ গ্রীষ্মকালীন অলিম্পিকে সাঁতার

text: ২০০৮ গ্রীষ্মকালীন অলিম্পিকে, ২৫বার নতুন বিশ্বরেকর্ড তৈরী হয় (২১টি পৃথক পৃথক বিশ্বরেকর্ডকে পরিবর্তন করে)। এছাড়া ৬৫বার নতুন অলিম্পিক রেকর্ড তৈরী হয় ও একটি রেকর্ড স্পর্শ করা হয় (৩০টি পৃথক পৃথক অলিম্পিক রেকর্ডকে পরিবর্তন করে)। একমাত্র ২০০৪-এর সিডনি গেমসে ইয়ান থর্পের ৪০০মিটার ফ্রিস্টাইলে করা ৩:৪০.৫৯ এবং ইঙ্গে ডি ব্রুজিনের ১০০মিটার বাটারফ্লাইতে করা ৫৬.৬১ অলিম্পিক রেকর্ড দুটি অক্ষত থাকে। যুক্তরাষ্ট্রেরমাইকেল ফেলপস মোট ১৪টি সোনা জিতে অলিম্পিকে সর্বাধিক সোনা জয়ের নতুন রেকর্ড গড়েন। এর মধ্যে ৮টি সোনা ২০০৮ অলিম্পিকেই সংগৃহীত - এটিও একটি রেকর্ড।


title: ২০০৮ গ্রীষ্মকালীন অলিম্পিকে সাঁতার

text: যদিও ৪×১০০মিটার ফ্রিস্টাইল রিলে ফাইনালে, অ্যাঙ্কর জ্যাসন লেজাক দ্রুততম ১০০মিটার সাঁতার কাটেন (৪৬.০৬), কিন্তু যেহেতু তিনি রেসের প্রথম চরণে সাঁতার কাটেননি তাই এটি FINA অনুমোদিত রেকর্ড হিসাবে গন্য হবে না।